*Төсөл 2016.11.04*

**МОНГОЛ УЛСЫН ХУУЛЬ**

2016 оны ... дугаар Улаанбаатар

сарын ...-ны өдөр хот

**ИРГЭНИЙ УЛС ТӨРИЙН ЭРХИЙГ ХЭРЭГЖҮҮЛЭХ ТУХАЙ ХУУЛЬ**

**НЭГДҮГЭЭР БҮЛЭГ**

**НИЙТЛЭГ ҮНДЭСЛЭЛ**

**1 дүгээр зүйл. Хуулийн зорилго**

1.1.Энэ хуулийн зорилго нь иргэн төрийн үйл хэрэгт шууд оролцох улс төрийн эрхийг иргэдийн санаачилгаар хэрэгжүүлэх үндэслэл, иргэд хууль тогтоомжийн төслийн тухай саналаа хууль санаачлагчид уламжлах, Улсын Их Хурлын чуулганы хэлэлцэх асуудлын төлөвлөгөөнд буюу иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудал оруулж хэлэлцүүлэх, ард нийтийн болон орон нутгийн санал асуулга явуулах зарчим, журам, санал асуулгаар шийдвэрлэх асуудлын хүрээг тодорхойлох, санал асуулгын үр дүнг тусгасан шийдвэрийг хэлбэржүүлэхтэй холбогдсон харилцааг зохицуулахад оршино.

**2 дугаар зүйл. Иргэний улс төрийн эрхийг хэрэгжүүлэх тухай хууль тогтоомж**

2.1.Иргэний улс төрийн эрхийн тухай хууль тогтоомж нь Монгол Улсын Үндсэн хууль[[1]](#footnote-1), Ард нийтийн санал асуулгын тухай хууль[[2]](#footnote-2), Сонгуулийн тухай хууль[[3]](#footnote-3), Монгол Улсын Их Хурлын чуулганы хуралдааны дэгийн тухай хууль[[4]](#footnote-4), Засаг захиргаа, нутаг дэвсгэрийн нэгж, түүний удирдлагын тухай хууль[[5]](#footnote-5), Үндсэн хуульд нэмэлт, өөрчлөлт оруулах журмын тухай хууль[[6]](#footnote-6), Сонгуулийн төв байгууллагын тухай хууль[[7]](#footnote-7),энэ хууль болон эдгээр хуультай нийцүүлэн гаргасан хууль тогтоомжоос бүрдэнэ.

**3 дугаар зүйл.Хуулийн үйлчлэх хүрээ**

3.1.Энэ хуулийн 1.1-д зааснаас бусад иргэний улс төрийн эрхтэй холбогдох харилцааг энэ хууль, бусад хуульд заасны дагуу зохицуулна.

3.2.Захиргааны байгууллагаас гаргахаар төлөвлөсөн, эсхүл гаргасан шийдвэрийн үр нөлөө, хэрэгжилтийг хангахын тулд тухайн захиргааны байгууллага иргэн, хуулийн этгээдийн санал бодлыг сонин хэвлэл, цахим хуудас, харилцаа холбооны хэрэгсэл ашиглан урьдчилан тандан судлах, мэдэх ажиллагаанд энэ хууль хамаарахгүй.

3.3.Иргэн, хуулийн этгээдээс төрийн байгууллага, албан тушаалтанд өргөдөл, гомдол дангаар, эсхүл хамтарч гаргаж шийдвэрлүүлэхтэй холбогдсон харилцааг Иргэдээс төрийн байгууллага, албан тушаалтанд гаргасан өргөдөл, гомдлыг шийдвэрлэх тухай хууль[[8]](#footnote-8), Захиргааны ерөнхий хууль[[9]](#footnote-9)-аар зохицуулна.

3.4.Төсвийн тухай[[10]](#footnote-10), Хот, суурин газрыг дахин хөгжүүлэх тухай[[11]](#footnote-11) зэрэг хуульд заасны дагуу иргэдийн оролцоог хангах зорилгоор олон нийтийн нээлттэй санал асуулга явуулах харилцаанд энэ хууль хамаарахгүй.

**4 дүгээр зүйл. Хуулийн нэр томьёоны тодорхойлолт**

4.1.Энэ хуульд хэрэглэсэн дараах нэр томьѐог доор дурдсан утгаар ойлгоно:

4.1.1. санал асуулга” гэж ард нийтийн болон орон нутгийн санал асуулгыг;

4.1.2.“ард нийтийн санал асуулга” гэж Монгол Улсын Үндсэн хууль, хууль тогтоомжийг өөрчлөх, хүчингүй болгох,шинээр хууль тогтоомж батлах болон улс орон,ард нийтийн эрх ашгийг хөндсөн нэн чухал асуудлыг ард нийтийн санал асуулгад оролцох эрхтэй иргэд нийтээрээ оролцож шийдвэрлэх ажиллагааг;

4.1.3.“орон нутгийн санал асуулга” гэж аймаг, нийслэл, сум, дүүргийн иргэдийн Төлөөлөгчдийн Хурлаас гаргасан шийдвэр, өөрчлөх, хүчингүй болгох, шинээр шийдвэр гаргах,тухайн орон нутгийн иргэдийн нийтлэг эрх,хууль ѐсны ашиг сонирхлыг хөндсөн нэн чухал асуудлыг тухайн аймаг, нийслэл, сум, дүүрэгт сүүлийн таваас доошгүй жил байнгаоршин суугаа орон нутгийн сонгуулийн эрх бүхий иргэд нийтээрээ оролцож шийдвэрлэх ажиллагааг;

4.1.4 “УлсынИх Хурлын чуулганы хуралдааны хэлэлцэхасуудлын төлөвлөгөөндтодорхой асуудлыгоруулжхэлэлцүүлэх санаачилга” гэж нь Монгол Улсын Их Хурлын тухай хуулийн 15 дугаар зүйлийн 15.2-т заасны дагуу Улсын Их Хурлаас батлах ээлжит чуулганаар хэлэлцэх асуудлын төлөвлөгөөнд Улсын Их Хуралд өргөн мэдүүлсэн хууль тогтоомжийн тодорхой төслийг оруулж хэлэлцүүлэх хүсэлтийг;

4.1.5.“иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилга” гэж хууль тогтоомжид заасан бүрэн эрхэд нь хамаарах асуудлыг аймаг, нийслэл, сум, дүүргийн иргэдийн Төлөөлөгчдийн Хурлын хуралдаанаар хэлэлцүүлэхээр хэлэлцэх асуудлын төлөвлөгөөнд оруулах хүсэлтийг;

4.1.6.“cонгуулийн байгууллага” гэж Сонгуулийн тухай хуулийн 24.2-т заасан байгууллагыг.

4.1.7.“сонгуулийн эрх бүхий иргэн” гэж арван найман нас хүрсэн, иргэний бүртгэлд бүртгүүлсэн, эрх зүйн бүрэн чадамжтай Монгол Улсын иргэнийг;

4.1.8. “хууль тогтоомжийн төслийн тухай саналаа уламжлах” гэж хууль тогтоомжийн төслийн тухай саналаа хууль санаачлагчид энэ хуульд заасан журмын дагуу хүргүүлж, хууль санаачлагчаар дамжуулан Улсын Их Хуралд өргөн мэдүүлэхийг.

**5 дугаар зүйл.Санал, санаачилга, санал асуулгын зарчим**

5.1.Иргэн санал, санаачилга гаргах, түүнийг дэмжих эсэхээ чөлөөтэй, бие даан шийдвэрлэх бөгөөд хэн боловч хөндлөнгөөс нөлөөлөх, саад учруулахыг хориглоно.

5.2.Иргэн санал, санаачилга гаргахад болон санал асуулгад ямар нэг төлөөлөлгүйгээр оролцож, эрхээ хэрэгжүүлнэ.

5.3 Иргэн санал асуулгад биечлэн, эсхүл цахимаар, шуудангаарсаналааөгөх боломжоор хангагдсан байна.

5.4.Санал асуулга нь сонгуулийн эрх бүхий иргэд нийтээрээ, чөлөөтэй, шууд сонгох зарчмын үндсэн дээр саналаа нууцаар гаргаж санал өгөх зарчмыг баримтлана.

5.5. Санал асуулгад сонгуулийн эрх бүхий иргэн үндэс, угсаа, хэл, арьсны өнгө, хүйс, нийгмийн гарал, байдал, хөрөнгө чинээ, эрхэлсэн ажил, албан тушаал, шашин шүтлэг, үзэл бодол, боловсролоор ялгаваргүйгээр оролцоно.

5.6 Сонгуулийн эрх бүхий иргэний санал асуулгад санал өгөх эрхийг хууль бусаар хязгаарлахыг хориглоно.

5.7. Эрх зүйн чадамжгүй нь шүүхийн шийдвэрээр тогтоогдсон, түүнчлэн хорих, баривчлах ял эдэлж байгаа сонгуулийн эрх бүхий иргэн санал асуулгад оролцох эрх эдлэхгүй.

5.8.Төрийн эрх бүхий байгууллага нь иргэдийн санаачлагаар санал асуулга явуулах асуудлаар иж бүрэн, хараат бус, ил тод, тэнцвэртэй мэдээллээр иргэдийг хангана.

**ХОЁРДУГААР БҮЛЭГ**

**Улсын Их Хурлын чуулганы хэлэлцэх асуудлын төлөвлөгөөнд тодорхой асуудлыг оруулж хэлэлцүүлэх**

**6 дугаар зүйл. Улсын Их Хурлын чуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх иргэдийн эрх**

6.1.Сонгуулийн эрх бүхий 20 000 иргэн хамтран Улсын Их Хурлын чуулганы хэлэлцэх асуудлын төлөвлөгөөнд тодорхой асуудлыг оруулж хэлэлцүүлэх санаачилга гаргах эрхтэй.

**7 дугаар зүйл. Санаачлагчдын бүлэг**

7.1.Сонгуулийн эрх бүхий таваас арав хүртэл иргэн хамтран санаачлагчдын бүлэг байгуулан, энэ хуулийн 6.1-д заасан тооны сонгуулийн эрх бүхий иргэдийн дэмжсэн гарын үсгийг энэ хуульд заасан журмын дагуу цуглуулах замаар Улсын Их Хурлын чуулганы хэлэлцэх асуудлын төлөвлөгөөнд тодорхой асуудлыг оруулж хэлэлцүүлэхийг санаачилна.

7.2.Санаачлагчдын бүлгийн бүх гишүүд Улсын Их Хурлаар тодорхой асуудлын төлөвлөгөөнд тодорхой асуудал оруулж хэлэлцүүлэх санаачилгыг хуралдаанаараа санал нэгтэйгээр баталж, итгэмжлэгдсэн төлөөлөгчөө томилно.

7.3.Нэг санаачилгад өөр хоорондоо хамааралгүй хэд хэдэн асуудлыг тусгахыг хориглоно.

**8 дугаар зүйл. Санаачилгын баримт бичиг**

8.1. Улсын Их Хурлынчуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын баримт бичиг нь танилцуулга, гарын үсгийн жагсаалтаас бүрдэх ба санаачлагчдын бүлэг тэдгээрийг энэ хуульд заасан журмын дагуу бүрдүүлнэ.

8.2. Улсын Их Хурлынчуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын танилцуулга дараахь шаардлагыг хангасан байна:

8.2.1.Улсын Их Хурлын чуулганы хуралдааны хэлэлцэх асуудлын төлөвлөгөөнд оруулж хэлэлцүүлэх өргөн мэдүүлсэн хууль тогтоомжийн төслийн нэр;

8.2.2.Санаачилгын хэрэгцээ, шаардлагыг тодорхойлсон товч үндэслэл, тайлбар.

**9 дүгээр зүйл. Санаачилгыг бүртгэх**

9.1.Санаачлагчдын бүлэг Улсын Их Хурлын чуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх хүсэлтээ Улсын Их Хурлын даргад гарын үсэг цуглуулж эхлэхээс өмнө санаачилгын танилцуулга, гарын үсгийн хуудасны загварын хамт хүргүүлнэ.

9.2.Улсын Их Хурлын Тамгын газар санаачлагчдын бүлгийн холбогдох хүсэлтийг хүлээн авч, хуульд заасан шаардлагыг хангасан эсэхийг 10 хоногийн дотор хянана.

9.3.Санаачлагчдын бүлгийн хүсэлт нь энэ хуульд заасан шаардлага хангасан бол Улсын Их Хурлын Тамгын газар бүртгэж, шаардагдах гарын үсгийн доод хэмжээг үсэг болон тоогоор илэрхийлэн санаачлагчдын бүлэгт хүргүүлэх ба шаардлага хангаагүй бол хүсэлтийг бүртгэхээс татгалзаж, санаачлагчдын бүлэгт татгалзсан тухай үндэслэл бүхий тайлбарыг бичгээр хүргүүлнэ.

9.4.Улсын Их Хурлын Тамгын газар баримт бичгийн хэлбэр, бичилтийг сайжруулах талаар зөвлөгөө, мэдээлэл өгөх бөгөөд агуулгын өөрчлөлт оруулахаар шаардах, нөлөөлөх эрхгүй.

**10 дугаар зүйл.Гарын үсэг цуглуулах тухай албан ёсоор зарлах**

10.1.Улсын Их Хурлын Тамгын газар санаачлагчдын бүлгийн хүсэлтийг бүртгэснээс хойш 15 хоногийн дотор санаачилгын товч танилцуулга, гарын үсэг цуглуулж эхлэх хугацаа, санаачлагчдын бүлгийн гишүүдийн овог, нэр, хаяг бүхий мэдээллийг өөрийн албан ёсны цахим хуудсанд нийтэлж, олон нийтийн радио, телевиз хэвлэл мэдээллийн бусад хэрэгслээр олон нийтэд мэдээлнэ.

10.2. Улсын Их Хурлын Тамгын газар Улсын Их Хурлын чуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх хүсэлтийг бүртгэсэн талаар Улсын Их Хурлын даргад энэ хуулийн 10.1-д заасан хугацаанд мэдэгдэнэ.

10.3 Улсын Их Хурлын Тамгын газар Улсын Их Хурлын чуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх хүсэлтийг бүртгэсэн талаар Сонгуулийн ерөнхий хороонд энэ хуулийн 10.1-д заасан хугацаанд мэдэгдэнэ.

**11 дүгээр зүйл. Гарын үсэг цуглуулах хуудас**

11.1.Гарын үсэг цуглуулах хуудас (цаашид “гарын үсгийн хуудас” гэх)-ны загварыг энэ хуулиар тогтоосон журмын дагуу Сонгуулийн төв байгууллагаас батална.

11.2.Гарын үсгийн хуудас бүр дараах мэдээллийг агуулсан байна:

11.2.1.санаачилгын нэр

11.2.2.санаачилгын товч агуулга;

11.2.3. гарын үсэг цуглуулах тухай албан ёсоор зарласан он, сар, өдөр;

11.2.4.санаачлагчдын бүлгийн төлөөлөгчтэй холбогдох утас, хаяг;

11.2.5.хууль тогтоомж зөрчиж гарын үсэг зурсан бол холбогдох хариуцлага хүлээх тухай санамж.

11.3.Гарын үсгийн хуудасны загвар дахь хүснэгт нь сонгуулийн эрх бүхий иргэний эцэг /эх/-ийн нэр, өөрийн нэр, регистрийн дугаар, байнга оршин суугаа газрын хаяг, утасны дугаар, гарын үсэг зурах хэсгээс бүрдсэн байна.

**12 дугаар зүйл. Гарын үсэг цуглуулахад тавих шаардлага**

12.1.Санаачлагчдын бүлэг гарын үсэг цуглуулах ажиллагааг энэ хуулийн 13.1-д заасны дагуу гарын үсэг цуглуулах тухай албан ёсоор зарласан өдрөөс хойш зохион байгуулна.

12.2.Хэд хэдэн санаачилгад холбогдуулан нэг гарын үсгийн хуудсаар гарын үсэг цуглуулахыг хориглоно.

12.3. Санаачилгыг дэмжиж байгаа сонгуулийн эрх бүхий иргэн гарын үсгийн жагсаалтад биечлэн гаргацтай бичиж, гарын үсгээ зурна.

12.4.Хөгжлийн бэрхшээл, эрүүл мэндийн болон боловсролын байдлаас шалтгаалан жагсаалтыг биечлэн бөглөх чадваргүй иргэн өөрийн итгэмжилсэн эрх зүйн бүрэн чадамжтай иргэнээс тусламж авч болох бөгөөд итгэмжлэгдсэн иргэн тусламж авсан иргэний нэрийн ард өөрийн гарын үсгийг зурж баталгаажуулна.

12.5.Гарын үсгийн жагсаалтыг тухайн зорилгоос өөр бусад зорилгоор ашиглахыг хориглоно.

12.6.Гарын үсгийн жагсаалтад дэмжиж гарын үсэг зурсан бол тухайн иргэн дэмжсэн саналаа буцаан татах эрхгүй.

**13 дугаар зүйл. Гарын үсэг цуглуулах хугацаа**

13.1.Хууль тогтоомжийн төслийн тухай саналд гарын үсэг цуглуулах тухай албан ёсоор зарласан өдрөөс хойш 90 хоногийн дотор энэ хуульд заасан шаардагдах тооны дэмжсэн гарын үсгийг цуглуулна.

13.2.Энэ хуулийн 13.1-д заасан хугацааны сүүлчийн өдөр Бямба, Ням гараг, нийтээр тэмдэглэх баярын өдөр тохиовол дараагийн ажлын өдрийг сүүлчийн өдөрт тооцно.

**14 дүгээр зүйл. Гарын үсгийг хүчингүйд тооцох**

14.1.Дараахь тохиолдолд гарын үсгийн хуудсанд зурсан гарын үсгийг хүчингүйд тооцно:

14.1.1.бүртгүүлсэнээс өөр загварын дагуу цуглуулсан;

14.1.2.энэ хуулийн 12 дах хэсэгт заасан шаардлагыг хангаагүй;

14.1.3.сонгуулийн эрхгүй иргэн гарын үсэг зурсан;

14.1.4.бусдын өмнөөс гарын үсэг зурсан, сонгуулийн эрх бүхий иргэнийг хууран мэхэлж, эсхүл эд хөрөнгө,мөнгө амлаж гарын үсэг зуруулсан нь тогтоогдсон.

14.2.Сонгуулийн эрх бүхий иргэн хэд хэдэн удаа гарын үсэг зурсан бол зөвхөн нэг гарын үсгийг хүчинтэйд тооцно.

14.3.Хүчингүйд тооцсон гарын үсэг тус бүрд тодорхой тэмдэглэгээ хийнэ.

**15 дугаар зүйл. Санаачилгын талаар сурталчилгаа хийх**

15.1.Санаачлагчдын бүлэг дэмжигчдийн гарын үсэг цуглуулах зорилгоор саналаа иргэдэд тайлбарлан таниулах, сурталчилах эрхтэй.

15.2.Сурталчилгааг уулзалт, цуглаан, хэлэлцүүлэг зохион байгуулах, саналын дэлгэрэнгүй танилцуулга, эх бичвэрийг хэвлэх, тараах зэрэг хуульд хориглоогүй аливаа хэлбэрээр явуулж болно.

15.3. Санаачлагчдын бүлэг санаачилгын талаар хэлэлцүүлэг тухайн засаг захиргаа, нутаг дэвсгэрийн нэгжийн иргэний танхимд төлбөргүйгээр гурван удаа зохион байгуулах эрхтэй.

**16 дугаар зүйл. Санаачилгатай холбоотой зардал**

16.1.Санаачлагчдын бүлэг санаачилгыг бүртгүүлэх, гарын үсэг цуглуулах, таниулж сурталчлахтай холбоотой зардлыг хариуцна.

16.2.Энэ хуулийн 16.1-д заасан зардлыг санаачлагчдын бүлэг өөрийн хөрөнгө, иргэн, хуулийн этгээдийн мөнгөн болон мөнгөн бус хандиваар санхүүжүүлж болно.

16.3.Дараахь этгээдээс аливаа төрлийн хандив авахыг хориглоно:

16.3.1.улс төрийн нам;

16.3.2.шашны байгууллага;

16.3.3.төрийн байгууллага, төрийн болон орон нутгийн өмчит аж ахуйн нэгж;

16.3.4.гадаад улс, гадаад улсын иргэн, хуулийн этгээд;

16.3.5.олон улсын байгууллага.

16.4.Мөнгөн хөрөнгийг арилжааны банкинд энэ зориулалтаар нээсэн хандивын дансанд хуульд заасны дагуу төвлөрүүлж, зориулалтын дагуу зарцуулна.

**17 дугаар зүйл. Гарын үсгийн жагсаалтыг шалгах, тоолох, шийдвэр гаргах**

17.1.Энэ хуулийн 13 дугаар зүйлд заасан хугацааны сүүлчийн өдрийн 17.00 цагаас өмнө санаачлагчдын бүлэг гарын үсгийн жагсаалтыг Сонгуулийн төв байгууллагад хүлээлгэн өгнө.

17.2.Энэ хуулийн 13 дугаар зүйлд заасан хугацаа хэтрүүлсэн тохиолдолд гарын үсгийн жагсаалтыг хүлээж авахгүй.

17.3.Энэ хуулийн 17.1-д заасны дагуу хүлээлгэн өгсөн гарын үсгийн жагсаалтыг санаачлагчдын бүлэгт буцаан олгохгүй.

17.4.Гарын үсгийн жагсаалтыг нэг бүрчлэн шалгана.

17.5.Энэ хуулийн 14 дүгээр зүйлд заасан гарын үсгийг хүчингүйд тооцох нөхцөл байдал байгаа эсэхийг Сонгуулийн төв байгууллагаас 20 хоногийн дотор шалгана.

17.6.Гарын үсгийн жагсаалт энэ хуульд заасан шаардагдах тоонд хүрээгүй, эсхүл энэ хуулийн 13.1-д заасан хугацаанд ирүүлээгүй бол Сонгуулийн төв байгууллага энэ тухай шийдвэр гаргаж санаачлагчдын бүлэгт мэдэгдэж, олон нийтийн радио, телевиз бусад хэвлэл мэдээллийн хэрэгслээр нийтэд мэдээлнэ.

17.7.Энэ зүйлд заасан шалгалтын дүнд дэмжсэн гарын үсэг зурсан иргэдийн тоо энэ хуульд заасан шаардагдах тоонд хүрсэн тохиолдолд Сонгуулийн Төв байгууллага энэ тухай шийдвэр гаргаж, энэ хуулийн17.5-д заасан хугацаа дуусгавар болсноос хойш долоо хоногийн дотор санаачлагчдын бүлэгт болон Улсын Их Хурлын тамгын газарт хүргүүлнэ.

17.8.Энэ хуулийн 17.7-д заасан шийдвэрт дараах зүйлийг тусгана:

17.8.1.хууль тогтоомжийн төслийн тухай санаачилгын нэр; товч агуулга

17.8.2.санаачлагчдын бүлгийн гишүүдийн овог, нэр;

17.8.3.гарын үсгийн жагсаалт дахь хүчинтэй болон хүчингүйд тооцсон гарын үсгийн тоо.

**18 дугаар зүйл.** **Гарын үсгийн жагсаалтыг устгах**

18.1. Гарын үсгийн жагсаалтыг санаачилгын үр дүнгээс үл хамааран сонгуулийн төв байгууллага энэ хуулийн 17.7-д заасан хугацаанаас хойш нэг жилийн дараа, гомдол гарсан бол эцэслэн хянан шийдвэрлэсэнээс хойш зургаан сарын дараа санаачлагчдын бүлгийн гишүүдийн төлөөллийг байлцуулан устгаж болох бөгөөд энэ тухай акт үйлдэнэ.

**19 дүгээр зүйл.Хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг өргөн мэдүүлэх**

19.1.Энэ хуулийн 17 дугаар зүйлд заасан шалгалтын дүнд дэмжсэн гарын үсэг зурсан иргэдийн тоо энэ хуульд заасан шаардагдах тоонд хүрсэн тохиолдолд иргэдийн санаачилгыг хүлээн авсан шийдвэр гаргаж, энэ хуулийн 17.5-д заасан хугацаа дуусгавар болсноос хойш 7 хоногийн дотор Улсын Их Хурлын Тамгын газар нь Улсын Их Хуралд өргөн мэдүүлнэ.

19.2.Энэ хуулийн 19.1-д заасан шийдвэрт дараахь зүйлийг тусгана:

19.2.1.Улсын Их Хурлын чуулган, эсхүл иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд оруулж хэлэлцүүлэх өргөн мэдүүлсэн хууль тогтоомжийн төслийн нэр;Улсын

19.2.2.санаачлагчдын бүлгийн гишүүдийн овог, нэр;

19.2.3.гарын үсгийн жагсаалт дахь хүчинтэй болон хүчингүйд тооцсон гарын үсгийн тоо.

19.3.Энэ хуулийн 19.1-д заасан шийдвэрт санаачилгын танилцуулгыг хавсаргана.

19.4.Энэ хуулийн 19.1-д заасан шийдвэрийг Улсын Их Хурлын Тамгын газар хэвлэл мэдээллийн хэрэгслээр нийтэд мэдээлнэ.

**191 дугаар зүйл.Хэлэлцэх асуудлын төлөвлөгөөнд тодорхой асуудал**

**оруулж хэлэлцүүлэх санаачилгыг шийдвэрлэх**

191.1.Хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг хүргүүлснээс хойш Улсын Их Хурал чуулганы үеэр 14 хоногийн дотор, чуулганы чөлөө цагт өргөн мэдүүлсэн бол ээлжит болон ээлжит бус чуулган эхэлсэнээс хойш 10 хоногийн дотор холбогдох хууль тогтоомжид заасан журмын дагуу хэлэлцэж шийдвэрлэнэ.

**ГУРАВДУГААР БҮЛЭГ**

**ХУУЛЬ ТОГТООМЖИЙН ТӨСЛИЙН ТУХАЙ САНАЛАА УЛАМЖЛАХ**

**20 дугаар зүйл. Хууль тогтоомжийн төслийн тухай саналаа уламжлах иргэдийн эрх**

20.1.Сонгуулийн эрх бүхий 5000 иргэн хамтран хууль тогтоомжийн төслийн тухай саналаа энэ хуульд заасан журмын дагуу хууль санаачлагчид уламжлан шийдвэрлүүлэх эрхтэй.

20.2.Иргэдээс уламжлах хууль тогтоомжийн төслийн тухай санал хууль тогтоомжийн тодорхой төсөл хэлбэрээр эсхүл хууль тогтоомжоор зохицуулах асуудал хэлбэрээр томьёологдсон байна.

**21 дүгээр зүйл.Санаачлагчдын бүлэг**

21.1.Сонгуулийн эрх бүхий таваас арав хүртэл иргэн хамтран санаачлагчдын бүлэг байгуулан энэ хуулийн 20.1-д заасан тооны сонгуулийн эрх бүхий иргэдийн дэмжсэн гарын үсгийг энэ хуульд заасан журмын дагуу цуглуулах замаар хууль тогтоомжийн төслийн тухай саналаа хууль санаачлагчид уламжилна.

21.2.Санаачлагчдын бүлгийн бүх гишүүд уламжлах хууль тогтоомжийн төслийн тухай саналаа хуралдаанаараа санал нэгтэйгээр баталж, итгэмжлэгдсэн төлөөлөгчөө томилно.

21.3.Нэг саналд өөр хоорондоо хамааралгүй хэд хэдэн асуудлыг тусгахыг хориглоно.

**22 дугаар зүйл.Хууль тогтоомжийн төслийн эх бичвэр**

22.1.Санаачлагчдын бүлэг хууль тогтоомжийн төслийн тухай саналаа хууль тогтоомжийн тодорхой төслийн хэлбэрээр уламжлах бол төслийн эх бичвэрийг хууль тогтоомжийн төсөлд тавих шаардлагад нийцүүлэн боловсруулна.

22.2. Санаачлагчдын бүлэг хууль тогтоомжийн төслийн тухай саналаа хууль тогтоомжоор зохицуулах асуудал хэлбэрээр уламжлах бол энгийн, ойлгомжтой байдлаар томьёолж бичнэ.

**23 дугаар зүйл. Хууль санаачлагчид уламжлах хууль тогтоомжийн төслийн тухай саналыг бүртгэх**

23.1.Санаачлагчдын бүлэг нь хууль тогтоомжийн төслийн тухай саналаа хууль санаачлагчид уламжлах зорилгоор гарын үсэг цуглуулах тухай хүсэлтээ Сонгуулийн төв байгууллагад хүргүүлнэ.

23.2. Санаачлагчдын бүлгийн хүсэлтэд санаачлагчдын бүлгийн бүх гишүүд хуралдааны тогтоолд гарын үсэг зурж, саналаа тодорхой хууль тогтоомжийн төсөл хэлбэрээр уламжлах бол төслийн нэр, танилцуулга, эх бичвэр, хууль тогтоомжоор зохицуулах асуудал хэлбэрээр уламжлах бол асуудлын томьёолол, товч агуулга, танилцуулгыг хавсаргасан байна.

23.3.Сонгуулийн төв байгууллага нь санаачлагдын бүлэг хүсэлт ирүүлснээс хойш 15 хоногийн дотор хүсэлтийг энэ хуульд заасан шаардлага хангасан эсэхийг хянаж саналыг бүртгэх эсхүл бүртгэхээс татгалзах тухай шийдвэр гаргана.

23.4.Сонгуулийн төв байгууллага нь хүсэлтийг бүртгэхээс татгалзах тухй шийдвэр гаргасан бол санаачлагчдын бүлэгт энэ тухай үндэслэл бүхий тайлбарыг бичгээр хүргүүлнэ.

**24 дүгээр зүйл. Гарын үсэг цуглуулах тухай албан ёсоор зарлах**

24.1.Сонгуулийн төв байгууллагасанаачлагчдын бүлгийн хүсэлтийг бүртгэснээс хойш ажлын 5 хоногийн дотор хууль тогтоомжийн төслийн тухай саналын товч танилцуулга, гарын үсэг цуглуулж эхлэх хугацаа, санаачлагчдын бүлгийн гишүүдийн овог, нэр, холбогдох хаяг бүхий мэдээллийг өөрийн албан ёсны цахим хуудсанд нийтэлж, олон нийтийн радио, телевиз болонөдөр тутмын хэвлэл мэдээллийн хэрэгслээр олон нийтэд мэдээлнэ.

**25 дугаар зүйл. Гарын үсэг цуглуулах хуудас**

25.1.Гарын үсэг цуглуулах хуудасны загварыг энэ хуульд заасны дагуу сонгуулийн төв байгууллагаас батална.

25.2.Гарын үсгийн хуудас бүр дараах мэдээллийг агуулсан байна:

25.2.1.хууль тогтоомжийн төслийн нэр эсхүл шийдвэрлүүлэх асуудал

25.2.2.хууль тогтоомжийн төслийн саналын товч агуулга;

25.2.3. гарын үсэг цуглуулах тухай албан ёсоор зарласан он, сар, өдөр;

25.2.4.санаачлагчдын бүлгийн төлөөлөгчтэй холбогдох утас, хаяг;

25.2.5.хууль тогтоомж зөрчиж гарын үсэг зурсан бол холбогдох хариуцлага хүлээх тухай санамж.

25.3.Гарын үсгийн хуудасны загвар дахь хүснэгт нь сонгуулийн эрх бүхий иргэний эцэг /эх/-ийн нэр, өөрийн нэр, регистрийн дугаар, байнга оршин суугаа газрын хаяг, утасны дугаар, гарын үсэг зурах хэсгээс бүрдсэн байна.

**26 дугаар зүйл. Гарын үсэг цуглуулахад тавих шаардлага**

26.1.Санаачлагчдын бүлэг гарын үсэг цуглуулах ажиллагааг энэхуулийн 24.1-д заасны дагуу гарын үсэг цуглуулах тухай албан ёсоор зарласан өдрөөс хойш зохион байгуулна.

26.2.Хэд хэдэн хууль тогтоомжийн төслийн тухай саналд холбогдуулан нэг гарын үсгийн хуудсаар гарын үсэг цуглуулахыг хориглоно.

26.3.Хууль тогтоомжийн төслийн тухай саналыг дэмжиж байгаа сонгуулийн эрх бүхий иргэн гарын үсгийн жагсаалтад биечлэн гаргацтай бичиж, гарын үсгээ зурна.

26.4.Хөгжлийн бэрхшээл, эрүүл мэндийн болон боловсролын байдлаас шалтгаалан жагсаалтыг биечлэн бөглөх чадваргүй иргэн өөрийн итгэмжилсэн эрх зүйн бүрэн чадамжтай иргэнээс тусламж авч болох бөгөөд итгэмжлэгдсэн иргэн тусламж авсан иргэний нэрийн ард өөрийн гарын үсгийг зурж баталгаажуулна.

26.5.Гарын үсгийн жагсаалтыг тухайн зорилгоос өөр бусад зорилгоор ашиглахыг хориглоно.

26.6.Гарын үсгийн жагсаалтад дэмжиж гарын үсэг зурсан бол тухайн иргэн дэмжсэн саналаа буцаан татах эрхгүй.

**27 дугаар зүйл. Гарын үсэг цуглуулах хугацаа**

27.1.Хууль тогтоомжийн төслийн тухай саналд гарын үсэг цуглуулах тухай албан ёсоор зарласан өдрөөс хойш 90 хоногийн дотор энэ хуульд заасан шаардагдах тооны дэмжсэн гарын үсгийг цуглуулна.

27.2.Энэ хуулийн 13.1-д заасан хугацааны сүүлчийн өдөр Бямба, Ням гараг, нийтээр тэмдэглэх баярын өдөр тохиовол дараагийн ажлын өдрийг сүүлчийн өдөрт тооцно.

**28 дугаар зүйл. Гарын үсгийг хүчингүйд тооцох, сурталчилгаа, зардал**

28.1 Хууль тогтоомжийн төслийн тухай саналыг дэмжих гарын үсгийн хуудсанд зурсан гарын үсгийг хүчингүйд тооцох, санаачилгын талаарх сурталчилгаа, зардалтай холбогдсон харилцааг энэ хуулийн 14, 15, 16 дугаар зүйлд заасны дагуу зохицуулна.

**29 дүгээр зүйл. Гарын үсгийн жагсаалтыг шалгах, тоолох, шийдвэр гаргах**

29.1.Энэ хуулийн 27 дугаар зүйлд заасан хугацааны сүүлчийн өдрийн 17.00 цагаас өмнө санаачлагчдын бүлэг гарын үсгийн жагсаалтыг Сонгуулийн төв байгууллагад хүлээлгэн өгнө.

29.2. Хэд хэдэн хууль тогтоомжийн төслийн тухай саналд холбогдуулан нэг гарын үсгийн хуудсаар гарын үсэг цуглуулахыг хориглоно.

29.3.Хууль тогтоомжийн төслийн тухай саналыг дэмжиж байгаа сонгуулийн эрх бүхий иргэн гарын үсгийн жагсаалтад биечлэн гаргацтай бичиж, гарын үсгээ зурна.

29.4. Хөгжлийн бэрхшээл, эрүүл мэндийн болон боловсролын байдлаас шалтгаалан жагсаалтыг биечлэн бөглөх чадваргүй иргэн өөрийн итгэмжилсэн эрх зүйн бүрэн чадамжтай иргэнээс тусламж авч болох бөгөөд итгэмжлэгдсэн иргэн тусламж авсан иргэний нэрийн ард өөрийн гарын үсгийг зурж баталгаажуулна.

29.5.Гарын үсгийн жагсаалтыг тухайн зорилгоос өөр бусад зорилгоор ашиглахыг хориглоно.

29.6.Гарын үсгийн жагсаалтад дэмжиж гарын үсэг зурсан бол тухайн иргэн дэмжсэн саналаа буцаан татах эрхгүй.

**30 дугаар зүйл. Хууль тогтоомжийн төслийн тухай саналаа хууль санаачлагчид уламжлах**

30.1.Санаачлагчдын бүлэг хууль тогтоомжийн төслийн тухай саналаа холбогдох гарын үсгийг цуглуулсан тухай Сонгуулийн төв байгууллагын шийдвэрийн хамт Улсын Их Хурлын гишүүнд уламжлах бол бол Улсын Их Хурлын Даргад, Засгийн газарт уламжлах бол Монгол Улсын Ерөнхий сайдад, эсхүл Монгол Улсын Ерөнхийлөгчид хүргүүлж уламжилна.

30.2.Санаачлагчдын бүлэг хууль тогтоомжийн төслийн тухай саналаа энэ хуулийн 30.1-д заасан дараалалын дагуу хууль санаачлагчид уламжилна.

30.3.Хууль тогтоомжийн төслийн тухай саналыг хүлээн авсан Монгол Улсын Их хурлын дарга нь Улсын Их Хурлын гишүүдэд иргэдээс уламжилсан хууль тогтоомжийн төслийн санал ирсэн тухай мэдээлж Өргөдлийн байнгын хороонд хэлэлцүүлэхээр шилжүүлнэ.

30.4.Өргөдлийн байнгын хороо нь хууль тогтоомжийн төслийн тухай саналыг хүлээж авсанаас хойш 30 хоногийн дотор хэлэлцэж Улсын Их Хурлын тухай хуулийн 19 дүгээр зүйлд заасны дагуу шийдвэрлэж, хэрхэн шийдвэрлэсэн тухайгаа олон нийтэд мэдээлнэ.

30.5. Монгол Улсын Ерөнхий сайд хүлээн авсан хууль тогтоомжийн төслийн тухай саналыг Засгийн газрын тухайн асуудыг эрхэлсэн гишүүнд шилжүүлж тухайн саналын дагуу хууль тогтоомжийн төсөл санаачлах эсэх асуудлыг судлуулах арга хэмжээ авна.

30.6.Хууль тогтоомжийн төслийн тухай санал хүлээн авсан Монгол Улсын Ерөнхийлөгч нь өөрийн бүрэн эрхийн хүрээнд тухайн саналын дагуу хууль тогтоомжийн төсөл санаачлах эсэх асуудлыг судлуулах арга хэмжээ авна.

30.7.Энэ хуулийн 30.5, 30.6 дах хэсэгт заасны дагуу хууль тогтоомжийн төслийн тухай саналыг хүлээн авсан хууль санаачлагч нь 30 хоногийн дотор тухайн саналын дагуу хууль тогтоомжийн төсөл өргөн мэдүүлэх эсэхээ санаачлагчдын бүлэгт илэрхийлнэ.

30.8.Энэ хуулийн 30.5, 30.6 дах хэсэгт заасны дагуу хууль тогтоомжийн тухайн төслийн саналыг хүлээн авсан хууль санаачлагч нь тухайн саналыг Улсын Их Хуралд өргөн мэдүүлэхгүй гэж шийдвэрлэсэн бол энэ тухай олон нийтэд хандаж саналыг хүлээн авсанаас хойш 30 хоногийн дотор тайлбар бүхий мэдэгдэл хийнэ.

30.9. Уламжилсан хууль тогтоомжийн төслийн тухай саналыг хүлээн авсан хууль санаачлагч нь төслийг өргөн мэдүүлэхгүй тухай хариу өгсөн тохиолдолд санаачлагчдын бүлэг нь өөр хууль санаачлагчид хүргүүлэх эрхтэй.

30.10. Уламжилсан хууль тогтоомжийн төслийн тухай саналыг хүлээн авч Улсын их хуралд өргөн мэдүүлэхээр шийдвэрлэсэн хууль санаачлагч холбогдох хуульд заасан хууль тогтоомжийн төслийг өргөн мэдүүлэхэд тавигдах шаардлагад нийцүүлэх арга хэмжээ авна.

**31 дүгээр зүйл. Хууль тогтоомжийн төслийн тухай саналыг**

**хэлэлцэж, шийдвэрлэх**

31.1.Улсын Их Хурал энэ хуулийн 30 дугаар зүйлд заасны дагуу өргөн мэдүүлсэн хууль тогтоомжийн төслийг Монгол Улсын Их Хурлын чуулганы хуралдааны дэгийн тухай хууль тогтоомжид заасны дагуу хэлэлцэн шийдвэрлэнэ.

**32 дугаар зүйл. Гарын үсгийн жагсаалтыг устгах**

32.1. Гарын үсгийн жагсаалтыг хууль тогтоомжийн төслийн тухай саналыг шийдвэрлэсэн үр дүнгээс үл хамааран сонгуулийн төв байгууллага энэ хуулийн 30.1-д заасан хугацаанаас хойш нэг жилийн дараа, гомдол гарсан бол эцэслэн хянан шийдвэрлэсэнээс хойш зургаан сарын дараа санаачлагчдын бүлгийн гишүүдийн төлөөллийг байлцуулан устгаж болох бөгөөд энэ тухай акт үйлдэнэ.

**ДӨРӨВДҮГЭЭР БҮЛЭГ**

**Иргэдийн санаачлагаар ард нийтийн**

**санал асуулгА явуулах**

**33 дугаар зүйл. Ард нийтийн санал асуулга санаачлах иргэдийн эрх**

33.1.Сонгуулийн эрх бүхий иргэдийн найман хувиас доошгүй тооны иргэд хамтран Үндсэн хуульд нэмэлт, өөрчлөлт оруулах асуудлаар ард нийтийн санал асуулга явуулахаар санаачлах эрхтэй.

33.2.Сонгуулийн эрх бүхий иргэдийн дөрвөн хувиас доошгүй тооны иргэд хамтран энэ хуулийн 34.1-д заасанасуудлаар ард нийтийн санал асуулга явуулахаар санаачлах эрхтэй.

**34 дүгээр зүйл. Иргэдээс ард нийтийн санал асуулга санаачлах асуудал, хязгаарлалт**

34.1. Иргэдээс дараах асуудлаар ард нийтийн санал асуулга санаачилж болно:

34.1.1.Үндсэн хуульд нэмэлт, өөрчлөлт оруулах;

34.1.2.хууль тогтоомж, эсхүл түүний холбогдох заалтыг өөрчлөх;

34.1.3.хууль тогтоомжийг хүчингүй болгох;

34.1.4. анхдагч буюу шинэ хууль тогтоомж батлах;

34.1.5.Улсын Их Хурлын нийт гишүүдийн 26 ба түүнээс дээш, гэхдээ 32 хувиас бага саналаар баталсан хууль тогтоомжийг хүчингүй болгох эсэх асуудлаар тухайн хууль тогтоомжийг баталсанаас хойш зургаан сарын хугацаанд ард нийтийн санал асуулга явуулах;

34.1.6.улс орон, ард нийтийн эрх ашгийг хөндсөн нэн чухал асуудлыг шийдвэрлэх.

34.2.Энэ хуулийн 34-.1-д заасан хэлбэрээр дараах асуудлаар ард нийтийн санал асуулга санаачлахад хориглоно**:**

34.2.1.улсын тусгаар тогтнол, бүрэн эрхт, нэгдмэл байдлыг алдагдуулах;

34.2.2.Монгол Улсын Үндсэн хуулийн үндсэн бүтэц, суурь үзэл баримтлалыгөөрчлөх;

34.2.3.Монгол Улсын Үндсэн хуулиар хүлээн зөвшөөрсөн хүний үндсэн эрх, эрх чөлөөг дордуулах;

34.2.4.улсыг батлан хамгаалахтай холбогдсон;

34.2.5.аливаа татвар, хураамж, төлбөр бууруулах, хүчингүй болгох;

34.2.5.улсын болон орон нутгийн төсөв батлах, тодотгол хийх;

34.2.6.өршөөл, уучлал үзүүлэх;

34.2.7засаг захиргаа, нутаг дэвсгэрийн нэгжийн нэр, хуваарь, хилийн цэсийг өөрчлөх;

34.2.8.газар усны нэрийг оноох, өөрчлөх;

34.2.9.Улсын Их Хурал, Монгол Улсын Ерөнхийлөгч, захиргааны байгууллагын бүрэн эрхэд хамаарах албан тушаалтныг томилох, чөлөөлөх, огцруулах асуудал.

34.3.Санал асуулгыг нэг удаад таваас илүүгүй асуудлаар явуулах бөгөөд тухайн асуудал бүрийг өөр өнгө бүхий санал асуулгын тусдаа хуудсанд тусгана.

**35 дугаар зүйл. Ард нийтийн санал асуулгад оролцох**

**Монгол Улсын иргэний эрх**

35.1.Сонгуулийн эрх бүхий иргэн ард нийтийн санал асуулгад оролцох эрхтэй.

35.2.Гадаад улсад байгаа сонгуулийн эрх бүхий иргэдээс санал авах, тоолох ажиллагааг зохион байгуулахтай холбогдсон журмыг энэ хууль болон Сонгуулийн тухай хуульд нийцүүлэн сонгуулийн төв байгууллага болон гадаад харилцааны асуудал эрхэлсэн төрийн захиргааны төв байгууллага хамтран батална.

**36 дугаар зүйл. Санаачлагчдын бүлэг**

36.1.Сонгуулийн эрх бүхий таваас арав хүртэл иргэн хамтран санаачлагчдын бүлэг байгуулан, 34.1.1-д заасан асуудлаар сонгуулийн эрх бүхий иргэний 8 хувиас доошгүй иргэдийн, энэ хуулийн 34.1.2-34.1.6-д заасан асуудлаар сонгуулийн эрх бүхий иргэний 4 хувиас доошгүй тооны иргэдийн дэмжсэн гарын үсгийг энэ хуульд заасан журмын дагуу цуглуулах замаар ард нийтийн санал асуулга явуулахыг санаачилж болно.

36.2.Санаачлагчдын бүлгийн бүх гишүүд санал асуулгаар шийдвэрлэх асуудлаа хуралдаанаараа санал нэгтэйгээр баталж, итгэмжлэгдсэн төлөөлөгчөө томилно.

36.3.Нэг санаачилгад өөр хоорондоо хамааралгүй хэд хэдэн асуудлыг тусгахыг хориглоно.

**37 дугаар зүйл. Ард нийтийн санал асуулга явуулах санаачилгын**

**баримт бичиг**

37.1.Ард нийтийн санал асуулга явуулах санаачилгын баримт бичиг нь санаачилгын нэр, танилцуулга ,санал асуулгын эх бичвэр, гарын үсгийн жагсаалтаас бүрдэх ба санаачлагчдын бүлэг тэдгээрийг энэ хуульд заасан журмын дагуу бүрдүүлнэ.

37.2.Ард нийтийн санал асуулга явуулах санаачилгын нэр иргэдийг төөрөгдүүлээгүй, хоёрдмол утгагүй, бизнесийн болон хувь хүний сурталчилгаа агуулаагүй, өөр санаачилгын нэртэй давхцаагүй байна.

37.3.Ард нийтийн санал асуулга явуулах санаачилгын танилцуулга дараах ерөнхий шаардлагыг хангасан байна:

37.3.1.ард нийтийн санал асуулгаар шийдвэрлүүлэх хууль тогтоомж, шийдвэрийн нэр, баталсан эрх бүхий байгууллагын нэр, баталсан он, сар, өдөр,товч агуулгыг заах;

37.3.2.санаачилгын хэрэгцээ шаардлагыг тодорхойлсон баримт нотолгоо бүхий, бодит үндэслэл, хүрэх үр дүнг тусгах.

**38 дугаар зүйл. Гарын үсэг цуглуулах хуудас**

38.1.Ард нийтийн санал асуулга явуулах санаачилгыг дэмжсэн гарын үсгийг энэ хуулийн 11 дүгээр зүйлд заасан шаардлага хангасан гарын үсгийн хуудсаар цуглуулна.

**39 дүгээр зүйл. Ард нийтийн санал асуулга явуулах санаачилгыг бүртгэх**

39.1.Санаачлагчдын бүлэг ард нийтийн санал асуулга явуулах санаачилгыг бүртгүүлэх хүсэлтийг гарын үсэг цуглуулж эхлэхээс өмнө сонгуулийн төв байгууллагад санал асуулгын нэр,танилцуулга, эх бичвэр, гарын үсгийн хуудасны загварын хамт хүргүүлнэ.

39.2.Сонгуулийн төв байгууллага санаачлагчдын бүлгийн холбогдох хүсэлтийг хүлээн авч, хуульд заасан шаардлагыг хангасан эсэхийг 30 хоногийн дотор шалгаж бүртгэнэ.

39.3.Хууль тогтоомжийн хэлбэрээр буюу Үндсэн хууль, хууль тогтоомжийг өөрчлөх, хүчингүй болгох, анхдагч буюу шинэ хууль тогтоомж батлах талаар санал асуулга явуулах санаачилга гаргаж байгаа тохиолдолд сонгуулийн төв байгууллага ард нийтийн санал асуулгын эх бичвэр хууль тогтоомжийн төсөлд тавих шаардлагыг хангасан эсэх талаар хууль зүйн асуудал эрхэлсэн төрийн захиргааны төв байгууллагаас санал, дүгнэлт гаргуулсан байна.

39.4.Санаачлагчдын бүлэг хууль зүйн асуудал эрхэлсэн төрийн захиргааны төв байгууллагаас гаргасан санал, дүгнэлтийн дагуу ард нийтийн санал асуулгын эх бичвэрийг хууль тогтоомжийн төсөлд тавих шаардлагад нийцүүлнэ.

39.5.Хууль зүйн асуудал эрхэлсэн төрийн захиргааны төв байгууллага хууль тогтоомжийн төсөлд тавих шаардлагын талаар санаачлагчдын бүлгийг мэргэжил, арга зүйн зөвлөгөөгөөр хангана.

39.6.Энэ хуулийн 34.1.6-д заасан хэлбэрээр санал асуулга явуулах санаачилга гаргасан тохиолдолд сонгуулийн төв байгууллага хуульд заасан шаардлагыг хангасан эсэхийг хүсэлтийг хүлээн авсанаас хойш 30 хоногийн дотор шалгаж, бүртгэнэ.

39.7.Энэ хуулийн 34.1.6-д заасан хэлбэрээр ард нийтийн санал асуулга явуулах санаачилгыг бүртгэхэд энэ хуулийн 39.3, 39.4-т заасан зохицуулалт үйлчлэхгүй.

**40 дүгээр зүйл. Хүсэлтийг бүртгэх талаар сонгуулийн төв байгууллагын**

**үүрэг**

40.1. Ард нийтийн санал асуулга явуулах санаачилгыг бүртгүүлэх санаачлагчдын бүлгийн хүсэлт энэ хуульд заасан шаардлага хангасан бол сонгуулийн төв байгууллага бүртгэж, санал асуулга явуулахад шаардагдах гарын үсгийн доод хэмжээг үсэг болон тоогоор илэрхийлэн санаачлагчдын бүлэгт хүргүүлнэ.

40.2. Ард нийтийн санал асуулга явуулах санаачилгыг бүртгүүлэх санаачлагчдын бүлгийн хүсэлт энэ хуульд заасан шаардлага хангаагүй бол хүсэлтийг бүртгэхээс татгалзаж, санаачлагчдын бүлэгт татгалзсан тухай үндэслэл бүхий тайлбарыг бичгээр хүргүүлнэ.

40**.**3.Сонгуулийн төв байгууллага санаачилгын баримт бичгийн хэлбэр, бичилтийг сайжруулах талаар зөвлөгөө, мэдээлэл өгөх бөгөөд агуулгын өөрчлөлт оруулахаар шаардах, нөлөөлөх эрхгүй.

**41 дүгээр зүйл. Гарын үсэг цуглуулах тухай албан ёсоор зарлах**

41.1.Сонгуулийн төв байгууллага санаачлагчдын бүлгийн хүсэлтийг, бүртгэснээс хойш 15 хоногийн дотор санаачилгын товч танилцуулга, гарынүсэг цуглуулах хугацаа, санаачлагчдын бүлгийн гишүүдийн овог, нэр, хаяг бүхий мэдээллийг өөрийн албан ёсны цахим хуудсанд нийтэлж, олон нийтийн радио, телевиз болонөдөр тутмын хэвлэл мэдээллийн хэрэгслээр олон нийтэд мэдээлнэ.

**42 дугаар зүйл. Сонгогчдын нэрсийн жагсаалт**

42.1.Санаачлагчдын бүлэг сонгуулийн төв байгууллагаас сонгуулийн эрх бүхий иргэдийн тоог гаргуулан авах эрхтэй.

42.2.Сонгуулийн төв байгууллага жил бүр сонгогчдын нэрсийг шинэчилж, сонгуулийн эрх бүхий иргэдийн тоог олон нийтийн радио, телевиз бусад хэвлэл мэдээллийн бусад хэрэгслээр олон нийтэд мэдээлнэ.

**43 дугаар зүйл. Гарын үсэг цуглуулахад тавих шаардлага**

43.1.Санаачлагчдын бүлэг гарын үсэг цуглуулах ажиллагааг энэ хуульд заасан журмын дагуу гарын үсэг цуглуулах тухай албан ёсоор зарласан өдрөөс хойш зохион байгуулна.

43.2. Санаачлагчдын бүлэг ард нийтийн санал асуулга явуулахыг дэмжсэн иргэдийн гарын үсгийг цуглуулахдаа энэ хуулийн 12.2-12.6-д тавьсан шаардлагыг хангана.

**44 дүгээр зүйл. Гарын үсэг цуглуулах хугацаа**

44.1.Үндсэн хуульд нэмэлт, өөрчлөлт оруулах тухай ард нийтийн санал асуулга явуулах санаачилгын гарын үсэг цуглуулах тухай албан ёсоор зарласан өдрөөс хойш 360 хоногийн дотор, бусад асуудлаарх ард нийтийн санал асуулга явуулах санаачилгын гарынүсгийг цуглуулах тухай албан ёсоор зарласан өдрөөс хойш 180 хоногийн дотор шаардагдах тооны дэмжсэн гарын үсгийг цуглуулна.

**45 дугаар зүйл. Гарын үсгийг хүчингүйд тооцох, сурталчилгаа, зардал**

45.1.Ард нийтийн санал асуулга явуулах санаачилгын гарын үсгийн хуудсанд зурсан гарын үсгийг хүчингүйд тооцох, санаачилгын талаарх сурталчилгаа, зардалтай холбогдсон харилцааг энэ хуулийн 14, 15, 16 дугаар зүйлд заасны дагуу зохицуулна.

**46 дугаар зүйл. Гарын үсгийн жагсаалтыг шалгах, тоолох**

46.1.Энэ хуулийн 44 дүгээр зүйлд заасан хугацааны сүүлчийн өдрийн 17.00 цагаас өмнө санаачлагчдын бүлэг гарын үсгийн жагсаалтыг сонгуулийн төв байгууллагад хүлээлгэн өгнө.

46.2.Энэ хуулийн 46.1-дзаасан хугацаа хэтрүүлсэн тохиолдолд гарын үсгийн жагсаалтыг хүлээж авахгүй.

46.3.Энэ хуулийн 46.1-д заасны дагуу хүлээлгэн өгсөн гарын үсгийн жагсаалтыг санаачлагчдын бүлэгт буцаан олгохгүй.

46.4.Гарын үсгийн жагсаалтыг нэг бүрчлэн шалгана.

46.5.Энэ хуулийн 14 дүгээр зүйлд заасан гарын үсгийг хүчингүйд тооцох нөхцөл байдал байгаа эсэхийг сонгуулийн төв байгууллага 40 хоногийн дотор шалгана.

46.6.Гарын үсгийн жагсаалт энэ хуульд заасан шаардагдах тоонд хүрээгүй, эсхүл энэ хуулийн 46.1-д заасан хугацаанд ирүүлээгүй бол сонгуулийн төв байгууллага энэ тухай шийдвэр гаргаж санаачлагчдын бүлэгт мэдэгдэж, олон нийтийн радио, телевиз хэвлэл мэдээллийн бусад хэрэгслээр олон нийтэд мэдээлнэ.

**47 дугаар зүйл. Ард нийтийн санал асуулга явуулах санаачилгыг**

**өргөн мэдүүлэх**

47.1.Энэ хуулийн 46 дугаар зүйлд заасан шалгалтын дүнд дэмжсэн гарын үсэг зурсан иргэдийн тоо энэ хуульд заасан шаардагдах тоонд хүрсэн тохиолдолд сонгуулийн төв байгууллага иргэдийн санаачилгыг хүлээн авсан шийдвэр гаргаж, энэ хуулийн 45.5-д заасан хугацаа дуусгавар болсноос хойш 7 хоногийн дотор Улсын Их Хуралд өргөн мэдүүлнэ.

47.2 Энэ хуулийн 47.1-д заасан шийдвэрт дараах зүйлийг тусгана:

47.2.1.санал асуулгаар шийдвэрлүүлэх асуудал, хууль тогтоомж, шийдвэрийн нэр,баталсан эрх бүхий байгууллагын нэр,баталсан он, сар, өдөр, товч агуулга;

47.2.2.санаачлагчдын бүлгийн гишүүдийн овог, нэр;

47.2.3.гарын үсгийн жагсаалт дахь хүчинтэй болон хүчингүйд тооцсон гарын үсгийн тоо.

47.3.Сонгуулийн төв байгууллага, энэ хуулийн 47.1-д заасан шийдвэрт санаачилгын танилцуулга, эх бичвэрийг хавсаргана.

47.4. Сонгуулийн төв байгууллагаэнэ хуулийн 47.1-д заасан шийдвэрийг олон нийтийн радио, телевиз бусадхэвлэл мэдээллийн хэрэгслээр олон нийтэд мэдээлнэ.

**48 дугаар зүйл. Гарын үсгийн жагсаалтыг хадгалах, устгах**

48.1.Гарын үсгийн жагсаалтыг санаачилгын үр дүнгээс үл хамааран сонгуулийн төв байгууллага ард нийтийн санал асуулгаас хойш нэг жилийн дараа, гомдол гарсан бол эцэслэн хянан шийдвэрлэснээс хойш зургаан сарын дараа санаачлагчдын бүлгийн гишүүдийн төлөөллийг байлцуулан устгах бөгөөд энэ тухай акт үйлдэнэ.

**49 дүгээр зүйл. Ард нийтийн санал асуулга явуулах санаачилгыг**

**буцаан татах**

49.1.Санаачлагчдын бүлэг ард нийтийн санал асуулга явуулах санаачилгаа Улсын Их Хуралд өргөн мэдүүлэх хүртэлх хугацаанд буцаан татаж болно.

49.2. Санаачлагчдын бүлгийн гишүүдийн олонхи ард нийтийн санал асуулга явуулах санаачилгаа буцаан татах хүсэлтэд гарын үсэг зурсан байна.

49.3.Ард нийтийн санал асуулга явуулах санаачилгыг буцаан татах тухай хүсэлтээ санаачлагчдын бүлэг сонгуулийн төв байгууллагад гаргаж, энэ талаар олон нийтэд мэдээлнэ.

**50 дугаар зүйл. Санал асуулгыг хүчинтэйд тооцох**

50.1.Сонгуулийн эрх бүхий иргэдийн олонхи нь оролцсон ард нийтийн санал асуулгыг хүчинтэйд тооцож, олонхийн санал авсан асуудлыг шийдвэрлэгдсэн гэж үзнэ.

50.2.Ард нийтийн санал асуулгыг Улсын Их Хурал, Ерөнхийлөгчийн сонгуультай хамт явуулах тохиолдолд тухайн сонгуульд оролцогчдын ирцийн хувиар санал асуулгад оролцогчдын ирцийн хувийг хүчинтэйд тооцно.

50.3.Ард нийтийн санал асуулгыг Монгол Улсын нутаг дэвсгэрт явуулна.

**51 дүгээр зүйл. Ард нийтийн саналасуулгыг зохион байгуулах байгууллага, түүний бүрэн эрх**

51.1.Ард нийтийн санал асуулгыг сонгуулийн төв байгууллага зохион байгуулж явуулна.

51.2.Ард нийтийн санал асуулгыг Улсын Их Хурал, Ерөнхийлөгчийн ээлжит сонгуультай хамт явуулах тохиолдолд Сонгуулийн тухай хуульд заасны дагуу байгуулсан сонгуулийн байгууллага зохион байгуулж явуулна.

51.3.Сонгуулийн төв байгууллага ард нийтийн санал асуулгыг зохион байгуулж явуулахдаа Сонгуулийн тухай, Сонгуулийн төв байгууллагын тухай хуульд заасан ард нийтийн санал асуулгыг зохион байгуулахтай холбогдсон бүрэн эрхийг хэрэгжүүлнэ.

**52 дугаар зүйл. Санал асуулга явуулах санаачилгыг шийдвэрлэх**

52.1.Улсын Их Хурал ард нийтийн санал асуулга явуулах иргэдийн санаачилгыг энэ хууль болон Монгол Улсын Их Хурлын чуулганы хуралдааны дэгийн тухай хуульд заасан журмын дагуу шийдвэрлэнэ.

**53 дугаар зүйл. Санал асуулга явуулах шийдвэр гаргах**

53.1.Ард нийтийн санал асуулга явуулах иргэдийн санаачилгыг өргөн мэдүүлснээс хойш Улсын Их Хурал чуулганы үеэр 14 хоногийн дотор, чуулганы чөлөөт цагт өргөн мэдүүлсэн бол ээлжит болон ээлжит бус чуулган эхэлснээс хойш 10 хоногийн дотор хэлэлцэж тогтоол батална.

**54 дугаар зүйл. Ард нийтийн санал асуулга явуулах шийдвэрийн агуулга**

54.1.Ард нийтийн санал асуулга явуулах тухай Улсын Их Хурлын тогтоолд тухайн санал асуулгын тов, шийдвэрлэх асуудлын агуулгыг илэрхийлсэн асуулт, түүнд өгөх эсрэг утга бүхий хоёр хариултын томьёоллыг заана.

54.2.Ард нийтийн санал асуулга явуулах тухай Улсын Их Хурлын тогтоолд ард нийтийн санал асуулгад оруулах хууль тогтоомж, эсхүл түүний холбогдох заалтыг өөрчлөх, хүчингүй болгох, анхдагч буюу шинэ хууль тогтоомжийн эх бичвэрийг хавсаргана.

54.3.Хоёр буюу түүнээс дээш бие даасан асуудлаар санал асуух тохиолдолд асуудал нэг бүрээр хэлэлцэж батална

**55 дугаар зүйл. Ард нийтийн санал асуулга явуулах хэд хэдэн санаачилгыг нэгтгэн шийдвэрлэх**

55.1.Нэг асуудлаар ард нийтийн санал асуулга явуулах хэд хэдэн санаачилга гаргасан тохиолдолд Улсын Их Хурал энэ хуульд заасан журмын дагуу хамтатган нэг санал асуулга явуулах тухай шийдвэр гаргаж болно.

**56 дугаар зүйл. Санал асуулгын тов, түүнийг зарлах**

56.1.Ард нийтийн санал асуулга явуулах өдрийг санал асуулга явуулах тухай тогтоол баталсан өдрөөс гурваас доошгүй сарын дараа, зургаан сараас хэтрэхгүй хугацаанд товлоно.

56.2.Ард нийтийн санал асуулгын тов нь Улсын Их Хурлын болон орон нутгийн ээлжит сонгууль болохоос зургаан сарын дотор байвал ээлжит сонгуультай хамт зохион байгуулна.

56.3.Энэ хуульд заасан нөхцөл, шаардлагыг хангаж өргөн мэдүүлсэн ард нийтийн санал асуулга явуулах тухай бие даасан хэд хэдэн санаачилгын хугацаа хоорондоо хагас жилийн дотор байвал товыг нэгтгэн зарлаж болно.

**57 дугаар зүйл. Ард нийтийн санал асуулга явуулах тухай мэдээлэх**

57.1.Сонгуулийн төв байгууллага ард нийтийн санал асуулга явуулах тухай шийдвэр хүчин төгөлдөр болсноос хойш гурав хоногийн дотор үндэсний өдөр тутмын гурваас доошгүй сонинд уг шийдвэр, түүний танилцуулгыг байрлуулж, өөрийн албан ёсны цахим хуудас, олон нийтийн радио, телевиз хэвлэл мэдээллийн бусад хэрэгслээр олон нийтэд мэдээлнэ.

57.2.Ард нийтийн санал асуулга явуулах тухай шийдвэрийг ард нийтэд таниулах, мэдээллээр хангах асуудлыг Улсын Их Хурал, Засгийн газар хариуцан ажиллана.

57.3.Санаачлагчдын бүлэг болон бусад иргэнээс ард нийтийн санал асуулгыг таниулах, сурталчлах ажлыг энэ хуулийн 15 дугаар зүйлд заасан журмын дагуу өөрийн хөрөнгө, бусдын хандиваар хийж болно.

57.4.Энэ хуулийн 56.2-т заасны дагуу ард нийтийн cанал асуулгыг ээлжит сонгуультай хамт зохион байгуулах тохиолдолд таниулга сурталчилгаа, түүний санхүүжилтийг энэ хуульд заасны дагуу зохицуулна.

57.5.Сонгуулийн төв байгууллага нь ард нийтийн санал асуулга явуулах өдрийг товлосны дараа санал асуулгаар шийдвэрлэх асуудлын талаар санаачлагчдын бүлэг болон холбогдох төрийн байгууллагын үндэслэл, тайлбарыг нэгтгэн энэ хуулийн 37.3-т заасан шаардлагад нийцүүлэн боловсруулж,олон нийтийн радио, телевизхэвлэл мэдээллийн бусад хэрэгслээр олон нийтэд мэдээлнэ.

57.6.Хэвлэл мэдээллийн байгууллага санал асуулгаар шийдвэрлэх асуудлын талаар олон нийтэд тэнцвэртэй мэдээлэл түгээнэ.

57.7.Төрийн болон нутгийн өөрөө удирдах байгууллага санал асуулгаар шийдвэрлэх асуудлын талаар олон нийтийг бодит мэдээллээр хангана.

**58 дугаар зүйл. Өргөн мэдүүлсэн ард нийтийн санал асуулга явуулах**

**санаачилгаар шийдвэр гаргахгүй байх**

58.1. Энэ хуулийн 58.2-т заасанаас бусад тохиолдолд ард нийтийн санал асуулгад оруулахаар Улсын Их Хуралд өргөн мэдүүлсэн асуудлыг санал асуулгаар шийдвэрлэх хүртэл Улсын Их Хурал аливаа шийдвэр гаргах замаар шууд болон шууд бус байдлаар шийдвэрлэхгүй.

58.2.Санал асуулга явуулах санаачилгыг өргөн мэдүүлснээс хойш санал асуулгаар шийдвэрлэх хүртэл хугацаанд Улсын Их Хурал санаачлагчдын бүлэгтэй зөвшилцсөний үндсэн дээр шийдвэрлэж болно.

**59 дүгээр зүйл. Ард нийтийн санал асуулгыг хойшлуулах нөхцөл байдал**

59.1.Монгол Улсын нийт нутаг дэвсгэр, эсхүл зарим хэсгийг хамарсан байгалийн гамшиг, гэнэтийн бусад аюул тохиолдсон, дайны ба нийтийн эмх замбараагүй байдал зэрэг онцгой нөхцөл бий болсны улмаас санал асуулга явуулах боломжгүй бол Улсын Их Хурал ард нийтийн санал асуулгыг зогсоох буюу хойшлуулах шийдвэр гаргана.

59.2.Ард нийтийн санал асуулгыг зогсоосон буюу хойшлуулсан нөхцөл байдал арилсны дараа Улсын Их Хурал 7 хоногийн дотор ард нийтийн санал асуулга явуулах өдрийг товлон зарлана.

**60 дугаар зүйл. Ард нийтийн санал асуулга явуулахтай холбогдсон**

**зардал**

60.1.Ард нийтийн санал асуулга явуулахтай холбогдсон зардлыг улсын төсвөөс санхүүжүүлэх ба Улсын Их Хурал зардлын хэмжээг батална.

60.2.Улсын Их Хурал зардлын хэмжээг батлахдаа улсын бүртгэлийн асуудал эрхэлсэн төрийн захиргааны байгууллагаас гаргасан нийт хүн амын болон тухайн аймаг, нийслэл, сум, дүүргийн хүн амын тоонд харгалзан тооцсон сонгуулийн төв байгууллагын саналыг үндэслэнэ.

60.3.Сонгуулийн хорооны ажиллах байр, санал авах байрыг төрийн болон орон нутгийн өмчит, төрийнболон орон нутгийн өмчийн оролцоотой хуулийн этгээд үнэ төлбөргүй гаргаж өгнө.

60.4.Санал авах байр, тээвэр, холбооны болон бусад шаардлагатай хэрэгслээр хангах асуудлыг тухайн шатны Засаг дарга хариуцна.

60.5.Энэ хуулийн 60.1-д заасан зардлын гүйцэтгэлд төрийн аудит дүгнэлт гаргана.

**61 дүгээр зүйл. Ард нийтийн санал асуулгаар**

**шийдвэрлэсэн асуудлыг хэлбэржүүлэх**

61.1.Улсын Их Хурал ард нийтийн санал асуулгаар баталсан хууль тогтоомж, асуудлыг ёсчлох, нийтлэхийг Монгол Улсын Их Хурлын чуулганы хуралдааны дэгийн тухай хуульд заасны дагуу зохион байгуулна.

**62 дугаар зүйл. Ард нийтийн санал асуулгаар шийдвэрлэсэн**

**асуудлаар дахин санал асуулга явуулахгүй байх хугацаа**

62.1.Ард нийтийн санал асуулгаар шийдвэрлэсэн асуудлаар таван жилийн дотор, санал асуулгаар шийдвэрлээгүй асуудлаар Улсын Их Хурлын тухайн бүрэн эрхийн хугацаанд, гэхдээ уг санал асуулга явуулснаас хойш хоёр жилийн дотор дахин ард нийтийн санал асуулга явуулахыг хориглоно.

**ТАВДУГААР БҮЛЭГ**

**ИРГЭДИЙН ТӨЛӨӨЛӨГЧДИЙН ХУРЛЫН ХУРАЛДААНААР ХЭЛЭЛЦЭХ АСУУДЛЫН ТӨЛӨВЛӨГӨӨНД ТОДОРХОЙ АСУУДАЛ ОРУУЛЖ ХЭЛЭЛЦҮҮЛЭХ**

**63 дугаар зүйл. Иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудал оруулж хэлэлцүүлэх**

**иргэдийн эрх**

63.1.Тухайн аймаг, нийслэл, сум дүүрэгт байнгаоршин суугаа сонгуулийн эрх бүхий иргэдийн 2 хувьтай тэнцүү тооны иргэн хамтран тухайн шатны иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудлыгсанаачлан оруулж хэлэлцүүлэх эрхтэй.

63.2 Энэ хуулийн 63.1-д заасан сонгуулийн эрх бүхий иргэдийн тоог тодорхойлохдоо Улсын Их Хурал, Ерөнхийлөгч, иргэдийн Төлөөлөгчдийн Хурлын хамгийн сүүлд зохион байгуулагдсан сонгуулийн нэрсийн жагсаалтад байгаа сонгуулийн эрх бүхий иргэдийг тоог баримтлана.

**64 дүгээр зүйл. Санаачлагчдын бүлэг**

64.1.Тухайн аймаг, нийслэл, сум, дүүрэгт байнгаоршин суугаа сонгуулийн эрх бүхий гурваас найм хүртэл иргэн хамтран санаачлагчдын бүлэг байгуулан, энэ хуулийн 63.1-д заасан тооны сонгуулийн эрх бүхий иргэдийн дэмжсэн гарын үсгийг энэ хуульд заасан журмын дагуу цуглуулах замаар иргэдийн Төлөөлөгчдийн Хурлын хуралдаанаар тодорхой асуудлыг оруулж хэлэлцүүлэхээр санаачилж болно.

**65 дугаар зүйл. Санаачилгын баримт бичиг**

65.1.Иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудлыг оруулж хэлэлцүүлэх санаачилгын баримт бичиг нь танилцуулга, гарын үсгийн жагсаалтаас бүрдэх ба санаачлагчдын бүлэг тэдгээрийг энэ хуульд заасан журмын дагуу бүрдүүлнэ.

65.2.Санаачилгын танилцуулга дараах шаардлагыг хангасан байна:

65.2.1.тухайн иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд оруулж хэлэлцүүлэх асуудлын нэр;

65.2.2.Санаачилгын хэрэгцээ, шаардлагыг тодорхойлсон товч үндэслэл, тайлбар.

**66 дугаар зүйл. Санаачилгыг бүртгэх**

66.1.Санаачлагчдын бүлэг тухайн иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудал оруулж хэлэлцүүлэх хүсэлтийг тухайн шатны Хурлын даргадгарын үсэг цуглуулж эхлэхээс өмнө санаачилгын танилцуулга, гарын үсгийн хуудасны загварын хамт хүргүүлнэ.

66.2. Тухайн шатны Хурлын ажлын алба нь хүсэлт ирүүлснээс хойш 10 хоногийн дотор санаачлагчдын бүлгийн хүсэлтийг энэ хуульд заасан шаардлага хангасан эсэхийг хянаж саналыг бүртгэх эсвэл бүртгэхээс татгалзах тухай шийдвэр гаргана.

66.3.Санаачлагчдын бүлгийн хүсэлт энэ хуульд заасан шаардлага хангасан бол Тухайн шатны Хурлын ажлын албаны дарга бүртгэж, санал асуулга явуулахад шаардагдах гарын үсгийн доод хэмжээг үсэг болон тоогоор илэрхийлэн санаачлагчдын бүлэгтхүргүүлнэ.

66.4.Энэ хуульд заасан шаардлага хангаагүй бол хүсэлтийг бүртгэхээс татгалзаж, санаачлагчдын бүлэгт татгалзсан тухай үндэслэл бүхий тайлбарыг бичгээр хүргүүлнэ.

66.5.Тухайн шатны Хурлын ажлын албаны дарга санаачилгын баримт бичгийн хэлбэр, бичилтийг сайжруулах талаар зөвлөгөө, мэдээлэл өгөх бөгөөд агуулгын өөрчлөлт оруулахаар шаардах, нөлөөлөх эрхгүй.

**67 дугаар зүйл. Гарын үсэг цуглуулах тухай албан ёсоор зарла**х

67.1.Тухайн шатны иргэдийн Төлөөлөгчдийн Хурлынажлын албаны дарга санаачлагчдын бүлгийн хүсэлтийг бүртгэснээс хойш 15 хоногийн дотор иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын товч танилцуулга, гарынүсэг цуглуулах хугацаа, санаачлагчдын бүлгийн гишүүдийн овог, нэр, хаяг бүхий мэдээллийг өөрийн албан ёсны цахим хуудсанд нийтэлж, орон нутгийн радио, телевиз болон өдөр тутмын хэвлэл мэдээллийн хэрэгслээр олон нийтэд мэдээлнэ.

67.2.Тухайн шатны иргэдийн Төлөөлөгчдийн Хурлынажлын албаны дарга иргэдийн Төлөөлөгчдийн Хурлын хуралдаанаар хэлэлцэх асуудлынтөлөвлөгөөнд тодорхой асуудал оруулж хэлэлцүүлэх санаачлагчдын бүлгийн хүсэлтийг хүлээн авч бүртгэсэн талаар тухайн иргэдийн Төлөөлөгчдийн Хуралд 10 хоногийн дотор мэдэгдэнэ.

**68 дугаар зүйл. Сонгогчдын нэрсийн жагсаалт**

68.1.Санаачлагчдын бүлэг тухайн шатны иргэдийн Төлөөлөгчдийн Хурлын Тэргүүлэгчдээс байнга оршин суугаасонгуулийн эрх бүхий иргэдийн тоог нутаг дэвсгэрийн нэгж тус бүрээр гаргуулан авах эрхтэй.

68.2.Тухайн шатны иргэдийн Төлөөлөгчдийн Хурлын Тэргүүлэгчиджил бүр сонгогчдын нэрсийг шинэчилж, сонгуулийн эрх бүхий иргэдийн тоог орон нутгийн радио, телевиз , хэвлэл мэдээллийн бусад хэрэгслээр олон нийтэд мэдээлнэ.

**69 дугаар зүйл. Гарын үсэг цуглуулахад тавих шаардлага**

69.1. Гарынүсэг цуглуулах хуудасны загвар нь энэ хуулийн 11 дүгээр зүйлд заасан мэдээллийн бүрдэлтэй байна.

69.2.Иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг дэмжсэн гарын үсэг цуглуулахад энэ хуулийн 12 дугаар зүйлд заасан шаардлага тавигдана.

**70 дугаар зүйл. Гарын үсэг цуглуулах хугацаа**

70.1.Иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын гарын үсгийг цуглуулах тухай а**лбан ёсоор зарласан өдрөөс хойш** 45 хоногийн дотор шаардагдах тооны дэмжсэн гарын үсгийг цуглуулна.

70.2 Энэ**хуулийн 70.1-т заасан хугацааны сүүлчийн өдөр Бямба, Ням гараг, нийтээр тэмдэглэх баярын өдөр тохиовол дараагийн ажлын өдрийг сүүлчийн өдөрт тооцно.**

**71 дүгээр зүйл. Гарын үсгийг хүчингүйд тооцох, сурталчилгаа, зардал**

71.1.Иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын гарын үсгийг хүчингүйд тооцох, санаачилгын талаарх сурталчилгаа, зардалтай холбогдсон харилцааг энэ хуулийн 14, 15, 16 дугаар зүйлд заасны дагуу зохицуулна.

**72 дугаар зүйл. Гарын үсгийн жагсаалтыг шалгах, тоолох**

72.1.Энэ хуулийн 70 дугаар зүйлд заасан хугацааны сүүлчийн өдрийн 17.00 цагаас өмнө санаачлагчдын бүлэг гарын үсгийн жагсаалтыг тухайн шатны иргэдийн Төлөөлөгчийн Хурлын Тэргүүлэгчидхүлээлгэн өгнө.

72.2.Энэ хуулийн 72.1 дүгээр зүйлд заасан хугацаа хэтрүүлсэн тохиолдолд гарын үсгийн жагсаалтыгхүлээж авахгүй.

72.3.Энэ хуулийн 72.1-д заасны дагуу хүлээлгэн өгсөн гарын үсгийн жагсаалтыг санаачлагчдын бүлэгт буцаан олгохгүй.

72.4.Гарын үсгийн жагсаалтыг нэг бүрчлэн шалгана.

72.5.Энэ хуулийн 14 дугаар зүйлд заасан гарын үсгийг хүчингүйд тооцох нөхцөл байдал байгаа эсэхийг тухайн шатны иргэдийн Төлөөлөгчийн Хурлын тэргүүлэгчид 30 хоногийн дотор шалгана.

72.6.Гарын үсгийн жагсаалт энэ хуульд заасан шаардагдах тоонд хүрээгүй, эсхүл энэ хуулийн 72.1-д заасан хугацаанд ирүүлээгүй бол тухайн шатны иргэдийн Төлөөлөгчийн Хурлын Тэргүүлэгчидэнэ тухай шийдвэр гаргаж санаачлагчдын бүлэгт мэдэгдэж,орон нутгийн радио, телевиз болон хэвлэл мэдээллийн бусад хэрэгслээр олон нийтэд мэдээлнэ.

**73 дугаар зүйл. Хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг өргөн мэдүүлэх**

73.1.Энэ хуулийн 72 дугаар зүйлд заасан шалгалтын дүнд дэмжсэн гарын үсэг зурсан иргэдийн тоо энэ хуульд заасан шаардагдах тоонд хүрсэн тохиолдолд иргэдийн санаачилгыг хүлээн авсан шийдвэр гаргаж, энэ хуулийн 73.5-д заасан хугацаа дуусгавар болсноос хойш 7 хоногийн дотор тухайн шатны иргэдийн Төлөөлөгчийн Хурлын Тэргүүлэгчид иргэдийн Төлөөлөгчдийн Хуралд өргөн мэдүүлнэ.

73.2.Энэ хуулийн 73.1-д заасан шийдвэрт дараах зүйлийг тусгана:

73.2.1.иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд оруулж хэлэлцүүлэх тодорхой асуудлын нэр;

73.2.2.санаачлагчдын бүлгийн гишүүдийн овог, нэр;

73.2.3.гарын үсгийн жагсаалт дахь хүчинтэй болон хүчингүйд тооцсон гарын үсгийн тоо.

73.3.Энэ хуулийн 73.1-д заасан шийдвэрт санаачилгын танилцуулгыг хавсаргана.

73.4.Энэ хуулийн 73.1-д заасан шийдвэрийг Тухайн шатны, Хурлын Тэргүүлэгчид орон нутгийн радио, телевиз хэвлэл мэдээллийн бусад хэрэгслээр тухайн орон нутгийн иргэдэд мэдээлнэ.

**74 дүгээр зүйл. Гарын үсгийн жагсаалтыг хадгалах, устгах**

74.1 Гарын үсгийн жагсаалтыг санаачилгын үр дүнгээс үл хамааран тухайн шатны иргэдийн Төлөөлөгчдийн Хурлын ажлын албанаас санаачилгыг энэ хуулийн 73.1-д заасан хугацаанаас хойш нэг жилийн дараа, гомдол гарсан бол эцэслэн хянан шийдвэрлэснээс хойш зургаан сарын дараа санаачлагчдын бүлгийн гишүүдийн төлөөллийг байлцуулан устгах бөгөөд энэ тухай акт үйлдэнэ.

**75 дугаар зүйл. Хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг шийдвэрлэх**

75.1.Хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг өргөн мэдүүлснээс хойш тухайн шатны иргэдийн Төлөөлөгчдийн Хурлын хуралдааны үеэр 14 хоногийн дотор, хуралдааны чөлөөт цагт өргөн мэдүүлсэн бол дараагийн хуралдаанэхэлснээс хойш 10 хоногийн дотор хэлэлцэж шийдвэрлэнэ.

75.2.Иргэдийн Төлөөлөгчдийн Хурлын хуралдаанаар хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгаар өргөн мэдүүлсэн асуудлыг иргэдийн Төлөөлөгчдийн Хурал холбогдох хууль тогтоомжид заасан журмын дагуу хэлэлцэх асуудлын төлөвлөгөөнд оруулж шийдвэрлэх үүрэгтэй.

**ЗУРГААДУГААР БҮЛЭГ**

**ИРГЭДИЙН САНААЧИЛГААР ОРОН НУТГИЙН САНАЛ АСУУЛГА ЯВУУЛАХ**

**76 дүгээр зүйл. Орон нутгийн санал асуулга санаачлах иргэний эрх**

76.1.Тухайн аймаг, нийслэл, сум, дүүрэгт байнга оршин суугаа сонгуулийн эрх бүхий иргэдийн хоёр хувиас доошгүй тооны иргэд хамтран энэ хуулийн 77.1-д заасан асуудлаар орон нутгийн санал асуулга явуулахаар санаачлах эрхтэй.

76.2.Орон нутгийн санал асуулга явуулах тухайн аймаг, нийслэл, сум, дүүрэг тус бүрийн байнга оршин суугаа сонгуулийн эрх бүхий иргэдийн хоёр хувиас доошгүй тооны иргэд хамтран энэ хуулийн 77.1-д заасан асуудлаар хэд хэдэн аймаг, нийслэл, сум, дүүрэг дундын орон нутгийн санал асуулга явуулахаар санаачлах эрхтэй.

76.3.Энэ хуулийн 76.1, 76.2-т заасан иргэд нь санал асуулга явуулах тухайн аймаг, нийслэл, сум, дүүрэг тус бүрийн сонгуулийн эрх бүхий иргэдийн таваас доошгүй хувийн төлөөлөлтэй байна.

76.4. Энэ хуулийн 76.1, 76.2-т заасан сонгуулийн эрх бүхий иргэдийн тоог тодорхойлохдоо тухайн шатны иргэдийн Төлөөлөгчдийн Хурлын хамгийн сүүлд явагдсан сонгуулийн нэрсийн жагсаалтад байгаа сонгуулийн эрх бүхий иргэдийн тоог баримтална.

**77 дугаар зүйл. Иргэдээс орон нутгийн санал асуулга санаачлах асуудал**

77.1. Иргэдээс дараах асуудлыг орон нутгийн санал асуулгаар санаачилж болно:

77.1.1.аймаг, нийслэл, сум, дүүргийн иргэдийн Төлөөлөгчдийн Хурлаас

гаргасан шийдвэр, эсхүл түүний холбогдох заалтыг өөрчлөх;

77.1.2.иргэдийн Төлөөлөгчдийн Хурлаас гаргасан шийдвэр, эсхүл түүний холбогдох заалтыг хүчингүй болгох;

77.1.3.иргэдийн Төлөөлөгчдийн Хурлаас шинээр шийдвэр гаргах;

77.1.4.тухайн аймаг, нийслэл, сум, дүүрэгт оршин суугаа иргэдийн нийтлэг эрх, хууль ёсны ашиг сонирхлыг хөндсөн нэн чухал асуудлыг шийдвэрлэх.

77.2.Орон нутгийн санал асуулгаар энэ хуулийн 34.2-т заасан болон тухайн иргэдийн Төлөөлөгчдийн Хурлын бүрэн эрхэд хамаарахгүй асуудлыг санаачилж, шийдвэрлэхгүй.

**78 дугаар зүйл. Орон нутгийн санал асуулгыг хүчинтэйд тооцох**

78.1.Тухайн аймаг, нийслэл, сум, дүүрэгт байнга оршин суугаа сонгуулийн эрх бүхий иргэдийн 25 хувиас доошгүй нь оролцсон орон нутгийн санал асуулгыг хүчинтэйд тооцож, олонхийн санал авсан асуудлыг шийдвэрлэгдсэн гэж үзнэ.

78.2.Хэд хэдэн аймаг, нийслэл, сум, дүүрэг дундын санал асуулга явуулах тохиолдолд тухайн аймаг, нийслэл, сум, дүүрэг тус бүрд байнга оршин суугаа сонгуулийн эрх бүхий иргэдийн 25 хувиас доошгүй нь оролцсон орон нутгийн санал асуулгыг хүчинтэйд тооцож, олонхийн санал авсан асуудлыг шийдвэрлэгдсэн гэж үзнэ.

78.3.Санал асуулгыг иргэдийн Төлөөлөгчдийн Хурлын сонгуультай хамт явуулах тохиолдолд тухайн сонгуульд оролцогчдын ирцийн хувиар санал асуулгад оролцогчдын ирцийн хувийг хүчинтэйд тооцно.

**79 дүгээр зүйл. Орон нутгийн санал асуулга явуулахнутаг дэвсгэрийн хуваарь**

79.1.Орон нутгийн санал асуулгыг харьяалах аймаг, нийслэл, сум, дүүргийн нутаг дэвсгэрт явуулна.

79.2. Хэд хэдэн аймаг, нийслэл, сум, дүүрэг дунд орон нутгийн санал асуулгыг тухайн аймаг, нийслэл, сум, дүүрэг тус бүрийн нутаг дэвсгэрт явуулна.

**80 дугаар зүйл. Орон нутгийн санал асуулгыг зохион байгуулах байгууллага, түүний бүрэн эрх**

80.1.Орон нутгийн санал асуулгыг тухайн аймаг, нийслэл, сум, дүүргийн Засаг даргын тамгын газар зохион байгуулж явуулна.

80.2.Хэд хэдэн аймаг, нийслэл, сум, дүүрэг дунд орон нутгийн санал асуулгыг тус бүрийн Засаг даргын тамгын газар зохион байгуулж явуулна.

**81 дүгээр зүйл.Орон нутгийн санал асуулгад оролцох** М**онгол Улсын иргэний эрх**

81.1.Тухайн аймаг, нийслэл, сум, дүүрэгт оршин суугаа сонгуулийн эрх бүхий иргэн орон нутгийн санал асуулгад оролцох эрхтэй.

81.2.Орон нутгийн санал асуулга явуулах өдөр гадаад улсад байгаа сонгуулийн эрх бүхий иргэн орон нутгийн санал асуулгад оролцох эрх эдлэхгүй.

**82 дугаар зүйл.Санаачлагчдын бүлэг**

82.1.Тухайн аймаг, нийслэл, сум, дүүрэгт байнга оршин суугаа сонгуулийн эрх бүхий гурваас найм хүртэлх тооны иргэн хамтран санаачлагчдын бүлэг байгуулан, энэ хуулийн 76.1,76.2-т заасан тооны сонгуулийн эрх бүхий иргэдийн дэмжсэн гарын үсгийг энэ хуульд заасан журмын дагуу цуглуулах замаар орон нутгийн санал асуулга явуулахыг санаачилж болно.

82.2.Санаачлагчдын бүлгийн бүх гишүүд хуралдаанаараа санал асуулгаар шийдвэрлэх асуудлаа санал нэгтэйгээр баталж, итгэмжлэгдсэн төлөөлөгчөө томилно.

82.3.Нэг санаачилгад өөр хоорондоо хамааралгүй хэд хэдэн асуудлыг тусгахыг хориглоно.

**83 дугаар зүйл. Орон нутгийн санал асуулга явуулах санаачилгын**

**баримт бичиг**

83.1.Орон нутгийн санал асуулгын санаачилгын баримт бичиг нь санаачилгын нэр, танилцуулга, санал асуулгын эх бичвэр, гарын үсгийн жагсаалтаас бүрдэх ба санаачлагчдын бүлэг тэдгээрийг энэ хуульд заасан журмын дагуу бүрдүүлнэ.

83.2.Орон нутгийн санал асуулга явуулах санаачилгын нэр иргэдийг төөрөгдүүлээгүй, хоёрдмол утгагүй, бизнесийн болон хувь хүний сурталчилгаа агуулаагүй, өөр санаачилгын нэртэй давхцаагүй байна.

83.3.Орон нутгийн санал асуулга явуулах санаачилгын танилцуулга дараах ерөнхий шаардлагыг хангасан байна:

83.3.1.орон нутгийн санал асуулгаар шийдвэрлүүлэх шийдвэрийн нэр,баталсан эрх бүхий байгууллагын нэр,баталсан он, сар, өдөр, товч агуулгыг заах;

83.3.2.санаачилгын хэрэгцээ шаардлагыг тодорхойлсон баримт нотолгоо бүхий, бодит үндэслэл, хүрэх үр дүнг тусгах.

**84 дүгээр зүйл. Гарын үсэг цуглуулах хуудас**

84.1.Орон нутгийн санал асуулга явуулах санаачилгыг дэмжсэн гарын үсгийг энэ хуулийн 11 дүгээр зүйлд заасан гарын үсгийн хуудсаар цуглуулна.

**85 дугаар зүйл. Санал асуулга явуулах санаачилгыг бүртгэх**

85.1.Санаачлагчдын бүлэг орон нутгийн санал асуулга явуулах хүсэлтийг тухайн шатны Хурлын даргад гарын үсэг цуглуулж эхлэхээс өмнө санал асуулгын нэр, танилцуулга, эх бичвэр, гарын үсгийн хуудасны загварын хамт хүргүүлнэ.

85.2.Тухайн шатны Хурлын тэргүүлэгчид санаачлагчдын бүлгийн холбогдох хүсэлтийг хүлээн авч, хуульд заасан шаардлагыг хангасан эсэхийг 30 хоногийн дотор шалгаж бүртгэнэ.

**86 дугаар зүйл. Хүсэлтийг бүртгэх талаар Хурлын Тэргүүлэгчдийн үүрэг**

86.1.Санаачлагчдын бүлгийн хүсэлт нь энэ хуульд заасан шаардлага хангасан бол тухайн шатны Хурлын Тэргүүлэгчид бүртгэж, санал асуулга явуулахад шаардагдах гарын үсгийн доод хэмжээг үсэг болон тоогоор илэрхийлэн санаачлагчдын бүлэгт хүргүүлэх бөгөөд энэ хуульд заасан шаардлага хангаагүй бол хүсэлтийг бүртгэхээс татгалзаж, санаачлагчдын бүлэгт татгалзсан тухай үндэслэл бүхий тайлбарыг бичгээр хүргүүлнэ.

86.2.Тухайн шатны Хурлын Тэргүүлэгчидсанаачилгын баримт бичгийн хэлбэр, бичилтийг сайжруулах талаар зөвлөгөө, мэдээлэл өгөх бөгөөд агуулгын өөрчлөлт оруулахаар шаардах, нөлөөлөх эрхгүй.

**87 дугаар зүйл. Гарын үсэг цуглуулах тухай албан ёсоор зарлах**

87.1.Тухайн шатны Хурлын Тэргүүлэгчид санаачлагчдын бүлгийн хүсэлттийг, бүртгэснээс хойш 15 хоногийн дотор санаачилгын товч танилцуулга, гарын үсэг цуглуулах хугацаа, санаачлагчдын бүлгийн гишүүдийн, эсхүл төлөөлөгчдийн овог, нэр, хаяг бүхий мэдээллийг өөрийн албан ёсны цахим хуудсанд нийтэлж, орон нутгийн радио, телевиз болон өдөр тутмын хэвлэл мэдээллийн хэрэгслээр олон нийтэд мэдээлнэ.

87.2.Тухайн шатны Хурлын Тэргүүлэгчид газар орон нутгийн санал асуулга явуулах санаачлагчдын бүлгийн хүсэлтийг бүртгэсэн талаар холбогдох иргэдийн Төлөөлөгчдийн Хуралд 10 хоногийн дотор мэдэгдэнэ.

**88 дугаар зүйл. Нэрийн жагсаалт**

88.1.Санаачлагчдын бүлэг тухайн шатны Хурлын Тэргүүлэгчдээстухайн нутаг дэвсгэрт бүртгэлтэй сонгуулийн эрх бүхий иргэдийн тоог нутаг дэвсгэрийн нэгж тус бүрээр гаргуулан авах эрхтэй.

88.2.Тухайн шатны Хурлын Тэргүүлэгчиджил бүр сонгогчдын нэрсийг шинэчилж, сонгуулийн эрх бүхий иргэдийн тоог хэвлэл мэдээллийн хэрэгслээр нийтэд мэдээлнэ.

**89 дүгээр зүйл. Гарын үсэг цуглуулахад тавих шаардлага**

89.1.Орон нутгийн санал асуулга явуулах санаачилгыг дэмжсэн гарын үсэг цуглуулахад энэ хуулийн 12 дугаар зүйлд заасан шаардлага тавигдана.

**90 дүгээр зүйл. Гарын үсэг цуглуулах хугацаа**

90.1.Орон нутгийн санал асуулгын санаачилгын гарын үсгийг цуглуулах тухай албан ёсоор зарласан өдрөөс хойш 90 хоногийн дотор шаардагдах тооны дэмжсэн гарын үсгийг цуглуулна.

90.2.Энэ хуулийн 90.1-д заасан хугацааны сүүлчийн өдөр Бямба, Ням гараг, нийтээр тэмдэглэх баярын өдөр тохиовол дараагийн ажлын өдрийг сүүлчийн өдөрт тооцно.

**91 дүгээр зүйл. Гарын үсгийг хүчингүйд тооцох, сурталчилгаа, зардал**

91.1.Орон нутгийн санал асуулга явуулах санаачилгын гарын үсгийн хуудсанд зурсан гарын үсгийг хүчингүйд тооцох, санаачилгын талаарх сурталчилгаа, зардалтай холбогдсон харилцааг энэ хуулийн 14, 15, 16 дугаар зүйлд заасны дагуу зохицуулна.

**92 дугаар зүйл. Гарын үсгийн жагсаалтыг шалгах, тоолох**

92.1.Энэ хуулийн 90 дүгээр зүйлд заасан хугацааны сүүлчийн өдрийн 17.00 цагаас өмнө санаачлагчдын бүлэг гарын үсгийн жагсаалтыг орон нутгийн санал асуулга явуулах санаачилгын тухайд тухайн шатны иргэдийн Төлөөлөгчдийн Хурлын Тэргүүлэгчдэдхүлээлгэн өгнө.

92.2.Энэ хуулийн 90.1-д заасан хугацаа хэтрүүлсэн тохиолдолд гарын үсгийн жагсаалтыг хүлээж авахгүй.

92.3.Энэ хуулийн 90.1-д заасны дагуу хүлээлгэн өгсөн гарын үсгийн жагсаалтыг санаачлагчдын бүлэгт буцаан олгохгүй.

92.4.Гарын үсгийн жагсаалтыг нэг бүрчлэн шалгана.

92.5.Энэ хуулийн 14 дүгээр зүйлд заасан гарын үсгийг хүчингүйд тооцох нөхцөл байдал байгаа эсэхийг тухайн шатны иргэдийн Төлөөлөгчдийн Хурлын Тэргүүлэгчид20 хоногийн хугацааны дотор шалгана.

92.6.Гарын үсгийн жагсаалт энэ хуульд заасан шаардагдах тоонд хүрээгүй, эсхүл энэ хуулийн 90.1-д заасан хугацаанд ирүүлээгүй бол тухайн шатны иргэдийн Төлөөлөгчдийн Хурлын Тэргүүлэгчидэнэ тухай шийдвэр гаргаж санаачлагчдын бүлэгт мэдэгдэж, орон нутгийн радио, телевиз бусад хэвлэл мэдээллийн хэрэгслээр нийтэд мэдээлнэ.

**93 дугаар зүйл. Санал асуулга явуулах санаачилгыг өргөн мэдүүлэх**

93.1.Энэ хуулийн 80 дугаар зүйлд заасан шалгалтын дүнд дэмжсэн гарын үсэг зурсан иргэдийн тоо энэ хуульд заасан шаардагдах тоонд хүрсэн тохиолдолд иргэдийн санаачилгыг хүлээн авсан шийдвэр гаргаж, энэ хуулийн 80.5-д заасан хугацаа дуусгавар болсноос хойш 7 хоногийн дотор тухайн орон нутгийн иргэдийн Төлөөлөгчдийн Хурлын Тэргүүлэгчид холбогдох иргэдийн Төлөөлөгчдийн Хуралд өргөн мэдүүлнэ.

93.2.Хэд хэдэн аймаг, нийслэл, сум, дүүрэг дунд орон нутгийн санал асуулга явуулах тухай иргэдийн санаачилгыг тухайн аймаг, нийслэл, сум, дүүрэг тус бүрийн иргэдийн Төлөөлөгчдийн Хуралд өргөн мэдүүлнэ.

93.3.Энэ хуулийн 93.1-д заасан шийдвэрт дараахь зүйлийг тусгана:

93.3.1.санал асуулгаар шийдвэрлүүлэх асуудал, хууль тогтоомж, шийдвэрийн нэр, баталсан эрх бүхий байгууллагын нэр, баталсан он, сар, өдөр, товч агуулга;

93.3.2.санаачлагчдын бүлгийн гишүүдийн овог, нэр;

93.3.3.гарын үсгийн жагсаалт дахь хүчинтэй болон хүчингүйд тооцсон гарын үсгийн тоо.

93.4.Тухайн орон нутгийн иргэдийн ТөлөөлөгчдийнХурлын Тэргүүлэгчид нь энэ хуулийн 93.1-д заасан шийдвэрт санаачилгын танилцуулга, эх бичвэрийг хавсаргана.

93.5.Энэ хуулийн 93.1-д заасан шийдвэрийг тухайн орон нутгийн Хурлын Тэргүүлэгчидорон нутгийн радио, телевиз бусадхэвлэл мэдээллийн хэрэгслээр олон нийтэд мэдээлнэ.

**94 дүгээр зүйл. Гарын үсгийн жагсаалтыг хадгалах, устгах**

94.1. Тухайн шатны Хурлын Тэргүүлэгчид санаачилгын үр дүнгээс үл хамааран гарын үсгийн жагсаалтыг санал асуулгаас хойш нэг жилийн дараа, гомдол гарсан бол эцэслэн хянан шийдвэрлэснээс хойш зургаан сарын дараа санаачлагчдын бүлгийн гишүүдийн төлөөллийг байлцуулан устгах бөгөөд энэ тухай акт үйлдэнэ.

**95 дугаар зүйл. Орон нутгийн санал асуулга явуулах санаачилгыг**

**буцаан татах**

95.1.Санаачлагчдын бүлэг орон нутгийн санал асуулга явуулах санаачилгаа тухайн иргэдийн Төлөөлөгчдийн Хуралд өргөн мэдүүлэх хүртэлх хугацаанд буцаан татаж болно.

95.2. Санаачлагчдын бүлгийн гишүүдийн олонхи орон нутгийн санал асуулга явуулах санаачилгаа буцаан татах хүсэлтэд гарын үсэг зурсан байна.

95.3. Санаачлагчдын бүлэг орон нутгийн санал асуулга явуулах санаачилгыг буцаан татах тухай хүсэлтээ тухайн шатны иргэдийн Төлөөлөгчдийн Хурлын Тэргүүлэгчдэд гаргаж, энэ талаар нийтэд мэдээлнэ.

**96 дугаар зүйл. Орон нутгийн санал асуулга явуулах**

**санаачилгыг шийдвэрлэх**

96.1.Тухайн иргэдийн Төлөөлөгчдийн Хурал орон нутгийн санал асуулга явуулах иргэдийн санаачилгыг энэ хууль болон Монгол Улсын засаг захиргаа,нутаг дэвсгэрийн нэгж, түүний удирдлагын тухай хуулийн 18.1.4-т заасан журмын дагуу шийдвэрлэнэ.

**97 дугаар зүйл. Орон нутгийн санал асуулга явуулах шийдвэр гаргах**

97.1.Орон нутгийн санал асуулга явуулах иргэдийн санаачилгыг өргөн мэдүүлснээс хойш иргэдийн Төлөөлөгчдийн Хурал 10 хоногийн дотор, хурлын чөлөө цагт тэдгээрийн Тэргүүлэгчид 10 хоногийн дотор хэлэлцэж тогтоол батална.

97.2 Хэд хэдэн аймаг, нийслэл, сум, дүүрэг дунд орон нутгийн санал асуулга явуулах иргэдийн санаачилгыг тухайн иргэдийн Төлөөлөгчдийн Хурал тус тусдаа хэлэлцэж тогтоол батална.

97.3 Энэ хуулийн 97.2-т заасан тогтоолыг аймаг, нийслэл, сум, дүүргийн аль нэг иргэдийн Төлөөлөгчдийн Хурал батлаагүй тохиолдолд хэд хэдэн аймаг, нийслэл, сум, дүүрэг дунд орон нутгийн санал асуулгыг явуулах санаачилга дэмжигдээгүйд тооцно.

**98 дугаар зүйл. Орон нутгийн санал асуулга явуулах шийдвэрийн агуулга**

98.1.Орон нутгийн санал асуулга явуулах тухай иргэдийн Төлөөлөгчдийн Хурлын тогтоолд тухайн санал асуулгын тов, шийдвэрлэх асуудлын агуулгыг илэрхийлсэн асуулт, түүнд өгөх эсрэг утга бүхий хоѐр хариултын томьёоллыг тусгана.

98.2.Орон нутгийн санал асуулга явуулах тухай иргэдийн Төлөөлөгчдийн Хурлын тогтоолд санал асуулгад оруулах шийдвэр, эсхүл түүний холбогдох заалтыг өөрчлөх, хүчингүй болгох, шинээр батлах шийдвэрийн эх бичвэрийг хавсаргана.

**99 дүгээр зүйл. Орон нутгийн санал асуулга явуулах санаачилгыг**

**нэгтгэн шийдвэрлэх**

99.1.Нэг асуудлаар санал асуулга явуулах хэд хэдэн санаачилга гаргасан тохиолдолд тухайн иргэдийн Төлөөлөгчдийн Хурал энэ хуульд заасан журмын дагуу хамтатган нэг санал асуулга явуулах тухай шийдвэр гаргаж болно.

**100 дугаар зүйл. Орон нутгийн санал асуулгын тов, түүнийг зарлах**

100.1.Орон нутгийн санал асуулга явуулах өдрийг санал асуулга явуулах тухай тогтоол баталсан өдрөөс нэгээс доошгүй сарын дараа, гурван сараас хэтрэхгүй хугацаанд товлоно.

100.2.Энэ хуулийн 100.1-д заасан санал асуулгын тов нь орон нутгийн ээлжит сонгууль болохоос зургаан сарын дотор байвал ээлжит сонгуультай хамт зохион байгуулна.

100.3.Энэ хуульд заасан нөхцөл, шаардлагыг хангаж өргөн мэдүүлсэн санал асуулга явуулах тухай бие даасан хэд хэдэн санаачилгын хугацаа хоорондоо хагас жилийн дотор байвал товыг нэгтгэн зарлаж болно.

**101 дүгээр зүйл. Орон нутгийн санал асуулга явуулах тухай мэдээлэх**

101.1.Тухайн аймаг, нийслэл, сум, дүүргийн иргэдийн Төлөөлөгчдийн Хурлын Тэргүүлэгчидорон нутгийн санал асуулга явуулах тухай шийдвэр хүчин төгөлдөр болсноос хойш гурав хоногийн дотор үндэсний болон орон нутгийн өдөр тутмын сонинд уг шийдвэр, түүний танилцуулгыг байрлуулж, өөрийн албан ёсны цахим хуудас, орон нутгийн радио, телевиз болонхэвлэл мэдээллийн бусад хэрэгслээр олон нийтэд мэдээлнэ.

101.2.Орон нутгийн санал асуулга явуулах тухай шийдвэрийг ард нийтэд таниулах, мэдээллээр хангах асуудлыг бүх шатны иргэдийн Төлөөлөгчдийн Хурал, Засаг даргын Тамгын газар хариуцан ажиллана.

101.3.Санаачлагчдын бүлэг болон бусад иргэнээс санал асуулгыг таниулах, сурталчлах ажлыг энэ хуулийн 16 дугаар зүйлд заасан журмын дагуу өөрийн хөрөнгө, бусдын хандиваар хийж болно.

101.4.Энэ хуулийн 101.2-т заасны дагуу cанал асуулгыг бүх нийтийн сонгуультай хамт зохион байгуулах тохиолдолд таниулга сурталчилгаа, түүний санхүүжилтийг энэ хуульд заасны дагуу зохицуулна.

101.5. Иргэдийн Төлөөлөгчдийн Хурлын Тэргүүлэгчиднь санал асуулга явуулах өдрийг товлосны дараа санал асуулгаар шийдвэрлэх асуудлын талаар санаачлагчдын бүлэг болон холбогдох төрийн байгууллагын үндэслэл, тайлбарыг нэгтгэн энэ хуулийн 86.3-т заасан шаардлагад нийцүүлэн боловсруулж**,** орон нутгийн радио, телевиз хэвлэл мэдээллийн бусад хэрэгслээр олон нийтэд мэдээлнэ.

101.6.Хэвлэл мэдээллийн байгууллага санал асуулгаар шийдвэрлэх асуудлын талаар нийтэд тэнцвэртэй мэдээлэл түгээнэ.

101.7.Төрийн удирдлагын болон нутгийн өөрөө удирдах байгууллага санал асуулгаар шийдвэрлэх асуудлын талаар олон нийтийг бодит мэдээллээр хангана.

**102 дугаар зүйл. Өргөн мэдүүлсэн санаачилгаар шийдвэр гаргахгүй байх**

102.1.Орон нутгийн санал асуулгад оруулахаар тухайн иргэдийн Төлөөлөгчдийн Хуралд өргөн мэдүүлсэн асуудлыг санал асуулгаар шийдвэрлэх хүртэл иргэдийн Төлөөлөгчдийн Хурал аливаа шийдвэр гаргах замаар шууд болон шууд бус байдлаар шийдвэрлэхгүй.

102.2.Орон нутгийн санал асуулга явуулах санаачилгыг өргөн мэдүүлснээс хойш санал асуулгаар шийдвэрлэх хүртэл хугацаанд иргэдийн Төлөөлөгчдийн Хурал нь санаачлагчдын бүлэгтэй зөвшилцсөний үндсэн дээр шийдвэрлэж болно.

**103 дугаар зүйл. Орон нутгийн санал асуулгыг хойшлуулах нөхцөл байдал**

103.1.Монгол Улсын нийт нутаг дэвсгэр, эсхүл зарим хэсгийг хамарсан байгалийн гамшиг, гэнэтийн бусад аюул тохиолдсон, дайны ба нийтийн эмх замбараагүй байдал зэрэг онцгой нөхцөл бий болсны улмаас санал асуулга явуулах боломжгүй бол иргэдийн Төлөөлөгчдийн Хурлын Тэргүүлэгчид орон нутгийн санал асуулгыг зогсоох буюу хойшлуулах шийдвэр гаргана.

103.2.Орон нутгийн санал асуулгыг зогсоосон буюу хойшлуулсан нөхцөл байдал арилсны дараа иргэдийн Төлөөлөгчдийн Хурлын Тэргүүлэгчид 5 хоногийн дотор орон нутгийн санал асуулга явуулах өдрийг шинээр товлон зарлана.

**104 дүгээр зүйл. Орон нутгийн санал асуулга явуулахтай**

**холбогдсон зардал**

104.1.Орон нутгийн санал асуулга явуулахтай холбогдсон зардлыг тухайн аймаг, нийслэл, сум, дүүргийн төсвөөс санхүүжүүлэх ба тухайн иргэдийн Төлөөлөгчдийн Хурал зардлын хэмжээг батална.

104. Сонгуулийн хорооны ажиллах байр, санал авах байрыг төрийн болон орон нутгийн өмчит, төрийн болон орон нутгийн өмчийн оролцоотой хуулийн этгээд үнэ төлбөргүй гаргаж өгнө.

104.3.Санал авах байр, тээвэр, холбооны болон бусад шаардлагатай хэрэгслээр хангах асуудлыг тухайн шатны Засаг дарга хариуцна.

104.4.Энэ хуулийн 104.1 -д заасан зардлын гүйцэтгэлд төрийн аудитын дээд болон орон нутгийн аудитын байгууллага аудит хийж, дүгнэлт гаргана.

**105 дугаар зүйл. Санал тоолох**

105.1.Санал авах байр тухайн хэсгийн санал асуулгын дүнг уншиж сонсгосны дараа,санал асуулгын дүнг нэгтгэсэн тэмдэглэлд ахлах зохион байгуулагч, зохион байгуулагч гарын үсэг зурж, нэг хувийг сум, дүүргийниргэдийн Төлөөлөгчдийн Хурлын Тэргүүлэгчдэд, сум, дүүргийн иргэдийн Төлөөлөгчдийн Хурлын Тэргүүлэгчиднь аймаг, нийслэлийн Хурлын Тэргүүлэгчдэдтус тус нэн даруй хүргүүлнэ.

105.2.Санал авах байр саналын хайрцгаас гарсан саналын хуудас болон энэ хуульд заасны дагуу хураагдсан саналын хуудсыг тус тусад нь багцлан боож битүүмжлэн, сонгуулийн бусад баримт бичгийн хамт сум, дүүргийниргэдийн Төлөөлөгчдийн Хурлын Тэргүүлэгчдэд, сум, дүүргийн иргэдийн Төлөөлөгчдийн Хурлын Тэргүүлэгчид нь аймаг, нийслэлийн Хурлын Тэргүүлэгчдэд тав хоногт хүргүүлнэ.

105.3.Саналын хуудасны мэдээллийн аюулгүй байдлыг хангах зорилгоор битүүмжилсэн саналын хуудасны битүүмжлэлийг задлахгүйгээр холбогдох журамд заасны дагуу аймаг, нийслэлийн архивт хадгална.

**106 дугаар зүйл. Орон нутгийн санал асуулгын нэгдсэн дүн гаргах, мэдээлэх**

106.1.Орон нутгийн санал асуулгын дүнг тухайн аймаг, нийслэл, сум, дүүргийниргэдийн Төлөөлөгчдийн Хурлын Тэргүүлэгчид нэгтгэж хоёр хоногийн дотор иргэдийн Төлөөлөгчдийн Хуралд хүргүүлнэ.

**107 дугаар зүйл. Орон нутгийн санал асуулгаар шийдвэрлэсэн асуудлыг хэлбэржүүлэх**

107.1.Аймаг, нийслэл, сум, дүүргийн иргэдийн Төлөөлөгчдийн Хурлаас тухайн орон нутгийн санал асуулгаар баталсан асуудлаар тогтоол гаргаж албажуулна.

**108 дугаар зүйл.Орон нутгийн санал асуулгаар шийдвэрлэсэн асуудлаар дахин санал асуулга явуулахгүй байх хугацаа**

108.1.Орон нутгийн санал асуулгаар нэгэнт шийдвэрлэсэн асуудлаар хоёр жилийн дотор, санал асуулгаар шийдвэрлээгүй асуудлаар иргэдийн Төлөөлөгчдийн Хурлын тухайн бүрэн эрхийн хугацаанд, гэхдээ уг санал асуулга явуулснаас хойш нэг жилийн дотор дахин орон нутгийн санал асуулга явуулахыг хориглоно.

**ДОЛООДУГААР БҮЛЭГ**

**БУСАД ЗҮЙЛ**

**109 дүгээр зүйл. Иргэдийн санаачилга, санал асуулгатай холбоотой маргааныг шийдвэрлэх**

109.1.Иргэдийн санаачилга, санал асуулга зохион байгуулах үйл ажиллагаатай холбогдуулан гаргасан өргөдөл, гомдлыг Сонгуулийн тухай хуулийн

114 дүгээр зүйлийн дагуу шийдвэрлэнэ.

109.2.Санал асуулгын дүнтэй холбоотой маргааныг Үндсэн хуулийн цэц хянан шийдвэрлэнэ.

109.3.Орон нутгийн санал асуулга, иргэдийн Төлөөлөгчдийн Хурлын хуралдааны хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын талаар тухайн шатны сонгуулийн хороонд холбогдох энэ хуулийн 109.2-т зааснаас бусад маргааныг тухайн сонгуулийн хороо байрлаж байгаа нутаг дэвсгэрийн захиргааны хэргийн анхан шатны шүүх шийдвэрлэнэ.

109.4.Ард нийтийн санал асуулга, Улсын Их Хурлын чуулганы хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгын талаар сонгуулийн төв байгууллагад холбогдох энэ хуулийн 97.2-т зааснаас бусад маргааныг захиргааны хэргийн давж заалдах шатны шүүх анхан шатны журмаар, Улсын дээд шүүх давж заалдах журмаар хянан шийдвэрлэнэ.

**110 дугаар зүйл. Хуультогтоомж зөрчигчид хүлээлгэх хариуцлага**

110.1.Энэ хуулийн 5.5-д заасныгз өрчсөн үйлдэл, эс үйлдэхүйд доор дурдсан торгуулийг шүүгч ногдуулна:

110.1.1.хувь хүнд нэг сарын хөдөлмөрийнхөлсний доод хэмжээг нэгээс тав дахин нэмэгдүүлсэнтэй тэнцэх хэмжээний төгрөгийн;

110.1.2.албан тушаалтанд нэг сарын хөдөлмөрийн хөлсний доод хэмжээг зургаагаас найм дахин нэмэгдүүлсэнтэй тэнцэх хэмжээний төгрөгийн;

110.1.3.хуулийн этгээдэд нэг сарын хөдөлмөрийн хөлсний доод хэмжээг хорин нэгээс хорин зургаа дахин нэмэгдүүлсэнтэй тэнцэх хэмжээний төгрөгийн.

110.2.Энэ хуулийн санал, санаачилгыг бүртгэх, сонгуулийн эрх бүхий иргэний тоог гаргаж өгөх, гарын үсгийн жагсаалт шалгаж тоолох, хэлэлцэх асуудлын төлөвлөгөөнд тодорхой асуудал оруулж хэлэлцүүлэх санаачилгыг өргөн мэдүүлэх, хууль тогтоомжийн төслийн тухай саналыг хууль санаачлагчид уламжлах, санал асуулга явуулах санаачилгыг өргөн мэдүүлэх албан үүргээ биелүүлээгүй төрийн албан хаагчийг нэг сарын хөдөлмөрийн хөлсний доод хэмжээг зургаагаас найм дахин нэмэгдүүлсэнтэй тэнцэх хэмжээний төгрөгийн торгуулийг шүүгч ногдуулна.

110.3.Энэ хуульд заасан хугацаанаас өмнө гарын үсэг цуглуулах ажиллагааг эхэлсэн, эсхүл энэ хуулийн 5.4-т заасныг зөрчсөн, эсхүл бусдын өмнөөс гарынүсэг зурсан иргэнд нэг сарын хөдөлмөрийн хөлсний доод хэмжээг нэгээс тав дахин нэмэгдүүлсэнтэй тэнцэх хэмжээний төгрөгийн торгуулийг шүүгч ногдуулна.

110.4.Гарын үсгийн жагсаалтыг тухайн санал, санаачилгаас бусад зорилгоор ашигласан, ашиглахыг завдсан үйлдэл, эс үйлдэхүйд доор дурдсан торгуулийг шүүгч ногдуулна:

110.4.1.иргэнд нэг сарын хөдөлмөрийн хөлсний доод хэмжээг зургаагаас арав дахин нэмэгдүүлсэнтэй тэнцэх хэмжээний төгрөгийн;

110.4.2.албан тушаалтанд нэг сарын хөдөлмөрийн хөлсний доод хэмжээг хорин нэгээс хорин зургаа дахин нэмэгдүүлсэнтэй тэнцэх хэмжээний төгрөгийн;

110.4.3.хуулийн этгээдэд нэг сарын хөдөлмөрийн хөлсний доод хэмжээг хорин нэгээс хорин зургаа дахин нэмэгдүүлсэнтэй тэнцэх хэмжээний төгрөгийн.

110.5.Энэ хуульд заасныг зөрчиж, хандив авахыг хориглосон этгээдээс хандив авсан бол тухайн авсан хандивыг холбогдох хууль тогтоомжид заасны дагуу улсын орлогод авч төрийн санд шилжүүлнэ.

110.6.Cанал асуулга явуулах үйл ажиллагаанд санаатайгаар саад учруулсан, санал асуулгад оролцохоос татгалзахыг нийтэд уриалсан, бусдын нэрийн өмнөөс санал асуулгад оролцсон, санал тоолох ажлыг зориуд саатуулсан үйлдэл, эс үйлдэхүйд доор дурдсан торгуулийг шүүгч ногдуулна:

110.6.1.иргэнд нэг сарын хөдөлмөрийн хөлсний доод хэмжээтэй тэнцэх хэмжээний төгрөгийн;

110.6.2.албан тушаалтанд нэг сарын хөдөлмөрийн хөлсний доод хэмжээг зургаагаас найм дахин нэмэгдүүлсэнтэй тэнцэх хэмжээний төгрөгийн;

110.6.3.хуулийн этгээдэд нэг сарын хөдөлмөрийн хөлсний доод хэмжээг арваннэгээс арванзургаа дахин нэмэгдүүлсэнтэй тэнцэх хэмжээний төгрөгийн.

110.7.Энэ хуулийн 5.5, 110.2-т заасныг зөрчсөнтөрийн албан хаагчийг төрийн албанд нэ гжилийн хугацаанд эргэж орох эрхгүйгээр халах үндэслэл болно.

**111 дүгээр зүйл. Зөрчил шийдвэрлэх**

111.1.Энэ хуульд заасан зөрчил гарсан талаар аливаа этгээд тухайн орон нутаг дахь цагдаагийн байгууллагад гомдол, мэдээлэл гаргах бөгөөд түүнийг Сонгуулийн тухай хуулийн 117, 118, 119 дүгээр зүйлд заасны дагуу хянан шийдвэрлэнэ.

**112 дугаар зүйл. Хууль хүчин төгөлдөр болох**

112.1.Энэ хуулийг 2016 оны...дугаар сарын...-ны өдрөөс эхлэн дагаж мөрдөнө.

1. Монгол Улсын Үндсэн хууль “Төрийн мэдээлэл” эмхтгэлийн 1992 оны 1 дугаарт нийтлэгдсэн. [↑](#footnote-ref-1)
2. Ард нийтийн санал асуулгын тухай хууль “Төрийн мэдээлэл” эмхтгэлийн 2016 оны 9 дугаарт нийтлэгдсэн. [↑](#footnote-ref-2)
3. Сонгуулийн тухай хууль “Төрийн мэдээлэл” эмхтгэлийн 2016 оны 4 дугаарт нийтлэгдсэн. [↑](#footnote-ref-3)
4. Монгол Улсын Их Хурлын чуулганы хуралдааны дэгийн тухай хууль “Төрийн мэдээлэл” эмхтгэлийн 2007 оны 39 дугаарт нийтлэгдсэн [↑](#footnote-ref-4)
5. Засаг захиргаа, нутаг дэвсгэрийн нэгж, түүний удирдлагын тухай хууль “Төрийн мэдээлэл” эмхтгэлийн 2006 оны 25 дугаарт нийтлэгдсэн [↑](#footnote-ref-5)
6. Үндсэн хуульд нэмэлт, өөрчлөлт оруулах журмын тухай хууль “Төрийн мэдээлэл” эмхтгэлийн 2011 оны 3 дугаарт нийтлэгдсэн [↑](#footnote-ref-6)
7. Сонгуулийн төв байгууллагын тухай хууль “Төрийн мэдээлэл” эмхтгэлийн 2006 оны 5 дугаарт нийтлэгдсэн. [↑](#footnote-ref-7)
8. Иргэдээс төрийн байгууллага, албан тушаалтанд гаргасан өргөдөл, гомдлыг шийдвэрлэх тухай хууль “Төрийн мэдээлэл” эмхтгэлийн 1995 оны 7 дугаарт нийтлэгдсэн. [↑](#footnote-ref-8)
9. Захиргааны ерөнхий хууль “Төрийн мэдээлэл” эмхтгэлийн 2015 оны 28 дугаарт нийтлэгдсэн. [↑](#footnote-ref-9)
10. Төсвийн тухай хууль “Төрийн мэдээлэл” эмхтгэлийн 2012 оны 3 дугаарт нийлэгдсэн. [↑](#footnote-ref-10)
11. Хот, суурин газрыг дахин хөгжүүлэх тухай хууль “Төрийн мэдээлэл” эмхтгэлийн 2015 оны 28 дугаарт нийтлэгдсэн. [↑](#footnote-ref-11)